Rahrangbawizik Pakhat Telh In Ralhrang Minung Paruk CDF Mindat Sin Ah An Lut Than — Chin Miphun Tlangau\nRahrangbawizik Pakhat Telh In Ralhrang Minung Paruk CDF Mindat Sin Ah An Lut Than\nMindat CDF nih meithal zunkhat hmanh puah lo in ralhrang umnak sakhan an lak khawh,Bugyi pakhat tel in rallokap minung 2 nih an hriam chiah in CDM an lut.Thlanglei laitlang Mindat peng chung khuahme pakhat ah a ummi Makyi-Ingnu (မကြီးအိမ္ႏူးရွိ) palik sakhan cu Mindat -CDF phu nih July 24 ah kal in an doh hna ah meithal zunkhat hmanh puah lo in an lak khawh\nRallokap lei in Bugyi pakhat tel in palik le rallokap minung 6 nih an hriam an chiah.“Kahdoh maw si lai,CDM dah luh si lai tiah hal an si tikah ,tuan te in CDM luhduh mi an rak si caah a tlamtling,meithal zunkhat hmanh puah lo in kan tlam a tling,palik le rallokap zong an i tel” tiah Mindat -CDF he pehtlai in pakhat nih a chim.\nCu ka palik sakhan an lak khawh lio ah hriamchia in CDF he a fonh mi hna cu sakhan in rianngei , ralkap university no.55 ah a dih mi Bugyi Thein Htayt(သိန္းထိုက္), rallokap minung 2 le palik 3 an si tiah theih a si.\nMakyi-Ingnu(မကြီးအိမ္ႏူးၿမိဳ့) khua cu Seihphyu(ဆိပ္ျဖဴ)- Saw(ေဆာ) -Kanpalat( ကန္ပက္လက္) – Palatwah (ပလက္ဝ) lam cung ah a ummi a si, cu sakhan ahcun ralhrang minung thazaang 20 leng an um nak a si nain , a cheu cu CDM ah lut mi an si tiah CDF sin in theih a si.Rallokap sakhan an lak lio ah meithal 22 le meithal kuan, hriam dang thilri zong kan lak khawh tiah CDF lei in biachim nak nawlngeitu pakhat nih a chim.\nCredit: Myanmar Now ( TCP )\nRalhrang Min Aung Hlaing Cozah Nih Rampi I Thimnak A Phichuak Kan Rawh Cang Tiah An Thanh Cang


Israel PM Benjamin Netanyahu Nupi Sara Netanyahu Cu Thawng An Thlak Lai – Chin Miphun Tlangau\nIsrael PM Benjamin Netanyahu Nupi Sara Netanyahu Cu Thawng An Thlak Lai\nJune 17, 2019 Salai Ephraim WORLD 0\nIsrael ram PM Benjamin Netanyahu Nupi Sara Netanyahu Israel State fund ningcanglo in a hman ti ruangah taza an cuai Jerusalem court biaceih zung nih thongtla dingin biachahnak a tuah piak.Pi Sara Netanyahu hi a tu ah kum 60nak a hman cuahmah lio a si,a tu bantuk in taza an cuainak a ruang hi Jerusalem court nih a chim ningah cun state fund cu Pi Sara Netanyahu nih an mah pumpak, inn chungkhar duh herh caah le an mah he a pehtlei mi pumpak thil caah a hman tiah an chim.\nCun Pi Sara Netanyahu a rian t’uan nak zung chungah a mah a zohkhenhtu Nu pakhat cu nih cun a mah pumpak in Restaurant lian taktak mi hmun dang ah a neih i,cu Restaurant a neih khawh nak cu Pi Sara Netanyahu nih ningcanglo in Israel cozah phaisa a pek ruangah a si tiah an puh i hi tibantuk in biachahnak an tuah piak mi hi a si tiah an chim.\nAmah belte Jerusalem court biaceih zung nih Pi Sara Netanyahu thawngtla dingin biachahnak a rak tuah piak cangmi cu june 16.2019 ni ah zoh t’han nak an nei i Pi Sara Netanyahu cu thawngtla lo in phaisa $ 100.000 tu cawi sehlaw, thawng cu tla hlah seh tian biachahnak an tuah piak t’han tiah an chim.\nCun Pi Sara Netanyahu hi pumpak a nun kongah le a cozah rian a t’uan nak kongah buaibainak tampi a nei i,a tu tan a thil tuah mi kongah thawnginn chungin luatnak hmuh hmanh sehlaw,a bia ceihpiak caan a phan zau lai tiah an chim fawn.\nUS Nih Iran He Remdaihnak Ser A Duhtuk Ah Iran Nih Thil Sual A Tuahmi Cu Pheh Piak Phun In Bia A Chim Ko Cang\nLaimi Kan Pa Rev. Van Ram Uk Nih Baibal Uk 66 Cu A Dihlak In Pathian Bia A Si Loh A Ti+ Video\nChinram Kulh Paletwa Peng Khua Sawmthun Cu AA Hmun Le Ram Taktak A Si Ko Cang Lai Hih\nChinram kulh a si mi Paletwa peng ah AA nih …\nKa hawipa (amin ka langhter lailo) nih “naitan i ralhrang …\nKaren hriamtlaibu hna kar ah i kahdohnak kong he pehtlaih …\nAustralian Defence Force Vice Chief le Vice Admiral Lt.General David …\nSAC Kawl Ralkap nih a si khawh chung in vawlei …


AC Naylon Kat-taza Chin Ramchung Dihlak Ah Phah An Tim – THE CHINLAND POST\nAC Naylon Kat-taza Chin Ramchung Dihlak Ah Phah An Tim\nSalai Elvis| 2018 January 21| Atu lio Hakha khuachung ah an phah liomi AC Naylon kat-taza cu a rauh hlan ah pehzulh in Chin ramchung dihlak ah phah dih ding in ramkulh cozah nih timhtuahnak an ngei ti thawng kan theih.\nHi kong he pehtlai in Chin ramkulh hluttaw Speaker Pu Zo Bawi nih, “Atu Hakha an phahmi hi khuachung lam khan (meng) thum le Sakta lam falong 4 ca lawng a si rih. Hakha khuapi chung lam dihlak khan 14 a si i tlamtling tein an phah dih hnu ah, Hakha a dih in Falam, Mindat le Matupi pengkomh hna hi papek deuh in kan tuah hmasa rih lai. Cu dih ah Myo a si mi khua ah phah a si than te lai” tiah The Chinland Post ah a chim.\nAtu lio AC Naylon Kat-taza an phah lio ah hin khuachung lam a bi deuh mi zong kauh chap ding a si lai. A biana ah me-ti-lah (phungki nu) pawl an umnak pawng, sakremhnak zung pawng, penguk zung pawng le khuathar se-miang zung chak hrawng le lam aa kuaih deuh nak pawl khi ningcang tein remh hmasa i kat-taza aa phah lonak paoh hi a si khawh chung in phah dih ding zong kan saduhthah a si” tiah Pu Zo Bawi nih a biapeh ah a chimchih.\nAtu bantuk in AC Naylon Kat-taza an phah liomi cu ramkulh cozah nih 2017-2018 kum ah khuachunglam khan thum caah (2608.500 million) dih in ramkulh sakremhnak zung nih an phah lio a si. 2020-2021 kum ah Hakha khuachung lam khan 14 le falong 1 phah dih ding in timhtuahnak an ngei tiah theih a si. +++\nPrevious Gen. Aung San Zuklem Telh In Phaisa Chuah Dingmi Kong Ah Dr. Salai Andrew Ngun Cung Lian Nih Zei Biathli Thup Dah A Chim?\nNext Hakha Innhmun Thar Tukum Chungah Ekah 300 Leng An Samh Lai


Thailand um Mahidol University nih ‘cil’ in Covid-19 rungrul cheknak kan serchuah tiah a thanh – THE CHINLAND POST\nThailand um Mahidol University nih ‘cil’ in Covid-19 rungrul cheknak kan serchuah tiah a thanh\nThailand ram sianghleiruun tha a simi Mahidol University ah dohhlatnak (research) a tuahtu Scientist phu khat nih Covid-19 pulrai zawtnak rungrul ngeih le ngeih lo cu ‘minung cil’ hmang in chekhlainak tuah khawhnak thilril (test kit) kan serchuah khawh cang tiah thawng an thanh.\nBangkok Post nih dothlatnak phu nih an hmuhchuahnak kong cu April 24 ah a langhter.\nRamanthibodi Sizung ah a tuanmi Dr. Siriorn le a riantuanti hawi ramdang mi hna nih hi Covid-19 pulrai zawtnak ngeih le ngeih lo cu ‘minung cil’ in atu an serchuahmi cheknak thilri in chek khawh, kawl khawh a si lai tiah an chim ve.\nCovid-19 pulrai zawtnak rungrul ngeih le ngeih lo zohfelnak ding caah RT-PCR (current reverse transcription-polymerase chain reaction) timi seh hi atu lio cu an hman bikmi a si. Hi RT-PCR cu cu a man zong a fak i caan zong tam ngai a raumi a si.\nAtulio Covid-19 zawtnak cheknak caah an hmanmi RT-PCR cu ngandamnak lei riantuan tu hna nih neihniam tein, mizaw an hrom le hnar in chekhlainak an tuah hna caah ngandamnak lei riantuantu hna caah a him lo ngaingai mi a si. Zawtnak in chawnh a fawite tiah an ti.\n“Hi ‘minung cil’ cung in Covid-19 pulrai zawtnak rungrul a ngei maw, ngeih lo zohfelnak thilri thar hi atu lio hman mi RT-PCR nakin dik deuh in a phichuak a langhter deuh kho i mi a si. Tam deuh nih fawite in le man fawi deuh in an hman khawh mi a si. Cun, ngandamnak lei riantuantu pawl ca zong ah a him deuh lai,” tiah Dr. Siriorn nih a chim.\n“A luancia thla pawl ah aa lo cio lomi zawtnak kawl ningcang, hnar le hrom, minung cil hna telh in minung 200 hlei cu cheknak kan tuah hna. Cu chung ah, ‘hrom le hnar’ in cheknak in minung 19 sin ah zawtnak an ngei tiah a langhter i, ‘cil’ in cheknak in in minung 18 nih zawtnak an ngeih a langhter ve. Cucaah, hi minung cil in cheknak cu zawtnak ngeih le ngeih lo kha zatuak 84.2 % ’ tluk a kawl khawh. Zawtnak ngeih le ngeih lo cu zatuak 98.9% in a fianh ter. Cun, zawtnak ngeih le ngeih lo fehternak a tuahmi cu 97.5% in a dik,” tiah Dr. Siriorn nih a chim.\n“Atu bantuk in rungrul cheknak kan sehchuah khawh hi a pakhatnak kan hlawhtlin a si. A man a fakmi le sii lei riantuantu humhim tih a nungmi hmannak cha cun cil in zawtnak cheknak hi thanchoter in kan hman deuh cang lai,” tiah a biapeh ah a chim chih.\nPrevious Paletwa khuachung ah puahnak faakpi a chuak; minung 3 an thi\nNext Hakha Facility Quarantine Chiahmi Hna Dirhmun Biaruahnak


Laipa Van Lian Ceu Nih President Trump A Duh Lonak A Ruang A Ṭialmi Cu A Mak Taktak Trump Ṭanhmi Nih Cun Theih Bak Ding – Chin World News Evening\nLaipa Van Lian Ceu Nih President Trump A Duh Lonak A Ruang A Ṭialmi Cu A Mak Taktak Trump Ṭanhmi Nih Cun Theih Bak Ding\nFebruary 24, 2020 Salai Van Thawngpang\nTrump ka duh lonak a ruang: 1.Climate kong zeihmanh a rel lo. Capo bantuk in a chim salam men ko. 2. Nau thahnak kongah a pom mi kaa hrawm kho ve lo. 3. Ramri vanpang saknak kong ah a timhmi ka duh lo. Vanpang ser sawhsawh nakin hi ramri kong hi a remh kho lai lo. Vanpang ser nakin a tha deuhmi ruahnak a ngei lo.\n4. Ralzam pawl zeihmanh ah a rel hna lo. Api le apu ralzam in US an phak hi a philh rua. Kan Laimi cheu khat zong hnu lei philh in mah ca lawng aa ruatmi kan tam tuk. 5. Athil tuahmi zoh tikah cikhat ca lawng a chim i a zoh peng, kum saupi ca in a tuah lo. 6. Vawlei cung ramdang he pehtlaihnak zeihmanh tha ten a ngei kho lo. 7. Biaknak hi Khrihfami sinin vote laknak menmen ah a hman. A umtuning le a holhrel zoh ah Pathian ai tlaihchan lo mi a lang.\nTrump hi kan zoh tikah upat awk in ka hmu lo. Mi neek in a biachim ning te hna, a zuamcawhtu hna upat a hei pek lo hna ning zoh ah ngakchia ko a lo. A umtuning le a tuahsernak zoh ah Pathian ai tlaihchan le ai tlaihchan lo cu a lang. Laimi nih kan hei tanh ngai chap cu. Ram aiawhtu President ah aa tlak lo amah pumpak hrang riantuan mi Business man lawngah aa tlak. President a peh chap ahcun kan nih Laimi siifak pawl hrang ahcun hngawng a kan diptu si lai. Van Lian Ceu\nA Sunglawi Tuk Hringhran: Daw Aung San Suu Kyi Nih Chinmi Caah Thil Ropui Taktak A Tuah\nDonald Trump President A Tlin Ṭhan Ahcun Chin Refugee Caah Ṭihnung Le Lungrehtei Ngaingai A Si Cang Lai Hih


Tangka In Luatnak Lam - A VEL IN KHAMH KAN SI\nTANGKA IN LUAT KHAWHNAK LAM\nMifim nih Luatnak phunphun lakah biapi bikah an chiahmi pakhat cu Tangka in luatnak asi. Tangka in kan luat hlan lo poahpoah cu MILUAT KAN SI LO; kan Nun re a theih zungzal, Nun thilrit kan phur peng. Cucaah mi fim nih cun Tangka in luatnak lam kawl hi an Nunnak hmuitinh sangmi pakhat ah an ruah. Zeitindah kan luat khawh lai ti kha mirum nih an chuahpi mi lam a um. A tawi fiangin a tanglei ah ka van langhter lai. “ESBI” tiah zong theihmi asi\nRian tuantu/ rian ngeimi tinak asi. Rian na ngeih poah ahcun Tangkalut (Income) na ngei. Phundang in chim ahcun na nunnak caan cu na Tangkaa a si; “CAAN = Tangka” Rian na ngeih chung poah tangka lut na ngei i, na tuan lo tik poahah Tangka lut na ngei ti lo. Na Nunnak le na Tangkaa cu an kal ti caah Tangkaa nih na Nun a Uk. Na nunnak can vialte cu Tangka kawlnak caah a hmang peng ding na si caah tangka salah na nunnak a tang tiah ruah asi. Hibantuk rian a tuanmi cu TUAN AH HMUH, TUAN LO AH HMUH LO mi dirhmun asi caah NUNNAK CU TANGKA asi tiah auh asi nak cu asi. Hi Dirhmun in cun Tangka sal in luat khawh a si lo, I rum khawh zong asi fawn lo. Chanchung tangka hmuhnak caah nunnak can sung vialte cu hman dih asi. “CAAN = TANGKA” (Time = Money) Nunning asi.\nThiamnak hmangin mah rian te I ngeih I tuan khi asi. Thiamnak pakhatkhat na ngeih ahcun Rian ngeitu na si. Nangmah le na thiamnak nan I bawm I Tangka lut na ngei; “Na can + Na thiamnak = Tangka Lut” asi. Hibantuk dirhmun zongah na CAAN = Tangkaa thiamthiam asi. Na tuan chung poah tangka na hmu I na tuan lo poah cun tangka na hmuh lo caah, na nunnak cu a cunglei bantukin Tangka sal in a luat kho hlei ding asi lo. Cunglei “E” he dirhmun aa khat. Aa dannak cu na riantuan mi kha Nangmah nih na ngeihmi asi. Tck. Si lei Doctor na si. Sikhan nangmah tein na on I mi zaw na zoh hna. Rumnak caah Mi zaw tampi na zoh hna a hau. Mizaw na zoh chung poah Tangka lut na ngei I na zoh lo poah ah Tangka lut na ngeih thiamthaim lo caah na Caan le na tangka cu aa khat in ruah asi I, na nunnak kha Tangka he then awk a that lo caah Tangka in a luat lo mi sining ah ruah thiamthiam mi dirhmun asi. “Caan = Tangka”\nNangmah nih a cawlcang mi, Tangka a kawlmi Riantuannak na ngeih khi asi. Nan rian an tuanpiak tu minung zong na ngeih hna. Cu na Rian le na Minung pawl nih cun tangka an in kawlpiak. Hi dirhmun ahcun na rian tuantu minung pawl kha na tangka an si cang; “Na riantuan tu minung = Tangka,” asi. Nangmah nih tawlrel a hauh ko bu ah, na minung pawl an um chung cu na ngeihmi Rian kha an kal pi peng caah tangka na hmu peng. Nang na caah cun na rian le na minung tu kha an biapi cang I, nangmah pumpak Caan kha a cunglei bantuk in na tangka he a akhat ti lo. Na minung pawl le na rian tu kha na Tangka an si cang caah nangmah cu na luat deuh ngaingai cang. Cucaah USA ram cozah hna nih cun, Small Business cu tha a pek ngaingai i Small business fund tiang zong a tuah. Mikip nih mah tein rumnak rian I ngeihcio nak ah an ruah mi asi. Sushi dawr, Lai Dawr, Restaurant ve on tbk.. khi an si. Acung lei dirhmun pahnih “E&S” nak in cun hibantuk rian a ngeimi cu Tangka in an luat deuh. An nunnak kha tangka nih a uk dih ti lo caah a luat deuh mi tiah ti an si. Sihmanhsehlaw zeimawzat cu anmah pumpak teltum a herh peng rih caah, an luat dih lo. Tangka uknak tangah an um ve thiamthiam rih. “A riantuanpiaktu Minung = Tangka” dirhmun ah a dir.\nKawl holh in Yin-hni-hmiot-hnan-hmuh (Investment) an timi khi asi. Mah nih riantuan hau tilo in na ngeihmi tangka kha Tangka kawltu ah na hman khi asi. Rian a tuan cuahmah mi, Tangka kawl dingin aa mer cuahmah mi vawlei rumnak runinn chungah na Tangka kha na va thap (Investment) ve I cuticun a miak tampi na hmuh mi khi asi. Mah nih riantuan a hau ti lo I mahnih riantuan piaktu minung ngeih zong a hau ti lo. Hibantuk dirhmun in rian a tuanmi hna hi vawlei ah a rum taktak mi an si tawn. Anmah pumpak in can pek in riantuan a hauh ti lo caah an nunnak caan kha TANGKA nih a UK ti hna lo. An Tangka tu kha anmah caah RUMNAK a kawl mi ralkap ah a can cang caah Tangka Sal in a luatmi tiah ti an si. Cucaah mirum nih an fale an cawnpiak hna tikah, “Ca thiam, catang sang awng law, rian tha te tlaih I zuam,” tiah an cawn piak hna lo. “Fimthiamnak sangpi tiang cawng law mi fim pawl hi zeitindah ka hman hna lai ti kha thiam I zuam,” tiah an cawnpiak hna. Anmah nih thazang le caan vialte pek in rum te ding nakin an cawnmi fimthiamnak in mi fimthiam tampi kha anmah riantuan piaktu ah serkhawhnak lam ser le thiam tu kha an I zuam deuh mi, an I cawnpiak mi le thiam an I zuammi cu asi.\nLai miphun zong ramthumnak kan phak tikah Upat hnu deuh in a phan i holh aa harh i, chungkhar pawcawmnak caah a can a dih dingmi Nu le Pa hna caah cun a har deuh cang lai nain ramthumnak ah FIMTHIANAK A CAWNG CUAHMAH MI NINO HNA NIH CUN, “ESB,”\n“Caan = Tangka” dirhmun in pawcawm ding tiang lawng tinh lo in I = INVESTOR tampi chuah khawh I zuam kan herh. Sianginn nan kai lio le fimnak nan cawn lio ah nan hmuitinh kha Pawcawmnak ca ah Riantha Ttuan awk ngeih ding tiang men lawng siloin, TANGKA IN TANGKA a kawl kho mi DIRHMUN phak khawh nak lam tha tein ruah cia thiam I zuam a herh. Bawipa nih a rian thiang kan tuan khawhnak ding caah Nung men dirhmun in rian a tuan lengmang mi si tiloin, Tangka nih rian a tuanpiakmi dirhmun kan phak i kanmah Nunnak le Can tha vialte tu a sunparnak caah a hmangmi miphun ah kan I chuah khaw nakhnga Lai mino tampi fimthiamnak kan cawnnak ah khuahmuh khawhnak le, vawlei sining tuaktan thiam buin hmuitinh sangpi a ngei, a fuh i miphun a sersiam kho tu mifim le mirum tampi kan chuahter seh law, LAI MIPHUN HI VAWLEI MI HNA NIH BAWMH LENGMANG MI MIPHUN SI TILOIN MIDANG A BAWM KHO MI MIPHUN KAN SI NAKHNGA I ZUAM CHIN LENGMANG KO USIH.\nTheihternak: “Rich Dad Poor Dad” cauk chungin pumpak siaherh zat ka hun tharchuah mi asi. Mino le nih cun rel a phu mi cauk asi. Hruaitu hna zong nih kan pawngkam fanau pawl lam hmuhsaknak caah rel a phu mi cauk tha asi. KAWL HOLH zongin an leh I online zongin cawk khawh asi. Mirang a rel kho mi caah cun PDF zongin download tuah I rel khawh asi. Amazon zongah Kindle in siseh, Hard Coppy in siseh cah le cawk khawh asi.\nCa tialtu pa hi khuazakip ah kal in a Lak tein Sifak tampi sifahnak in an luat khawh I mirum tampi an I chuah khawhnak ding caah cawnpiaknak a ngei zungzal. Alak tein kai asi, Free Gift hna an tuah. Rawl zong dangh asi. Nan pawngkam I an tuah caan ah Mino hna le Hruaitu upa hna zong vaa tel ve ahcun a palh lo mi a phu ngaingai cawnpiaknak asi. 2018 chung an program zong an thanh cang.


US Chinmi caah Trump nakin a ttha deuhmi Andrew Yang - Universal Basic Income | THE CHIN EXPRESS\nUS Chinmi caah Trump nakin a ttha deuhmi Andrew Yang – Universal Basic Income\nThil sining te lawng kan ttial lai, ziaza le tehte fek a um lomi mah ruahnak zeihmanh kan langhter lai lo.\n2020 US President Thimnak ah Democratic party in cuh aa zuam cuahmahmi Asian pa Andrew Yang nih, “president ka ngah cun kum 18 cung US citizen paoh nan duhnak paoh ah hman dingin thla fatin $1,000 cio peng kan pek hna lai” tiah a chim. Cu bantuk cu ‘Universal Basic Income (UBI)’ tiah auh asi. Amah nih cun “Freedom Dividend” tiah mindin a sak. Mah hihi president aa cuh hnawhchan bik asi.\nTesla electric car company le rocket company SpaceX ngeitu billionaire Elon Musk, Facebook company dirhtu Mark Zuckerberg le adang mirum (mifim) tampi zong nih Andrew Yang duhmi UBI cu ‘mipi caah thil ttha asi’ tiin an ttanh bantukin ‘asi kho lo ding’ tiah a soiseltu zong an tampi ve.\nUBI hi kan ram caah thil ttha asi lai maw tiah, data scientists le khua ruat kho deuh pawl i khawm in tuak tannak (open source think tank) bu The UBI Center an dirh i software hmang in biatak tein an tuak dih cikcek hnu ah, Andrew Yang duhmi UBI hi US rammi 87% caah thil ttha tuk asi, tiah a phi an chuah.\nAhlei in sifak (kum 1 ah $50,000 tang a hlawhmi) pawl ca hrim ahcun thil ttha taktak asi, an ti.\nCozah bawmhnak (food stamp or SNAP, SSI, werfare, tbk.,) a ei liomi pawl cu UBI bawmhnak thla fatin $1,000 le an ngahmi cozah bawmhnak lakah an duh deuhmi 1 thimnak nawl pek an si lai. Pahnih in ngah tti khawh si lai lo. A duh lomi kha hramhram in pek an si fawn lai lo.\nZeitin dah mah zat tangka cu a pek khawh hna lai?\nUS cozah Milu Relnak Zung cazin ningah kum 18 cung citizen 236 million an um. Thla fatin $1,000 cio (kum 1 $12,000 cio) pek ding ahcun $2.8 trillion fai a herh.\nNain, minung 2 milllion cu atu lio cozah bawmhnak an ngahmi hi $1,000 leng asi caah UBI an i thim duh lai lo. Mah ruang cun $18 billion zuk.\nCozah nih kum fatin $133 billion dih in a bawmh pengmi minung million tampi cu cozah bawmhnak an ngahmi nakin UBI a hlawk deuh caah UBI an i thim lai. $133 billion zuk tthan.\nUBI peknak caah Vallue Added Tax (VAT) timi tax phun thar 10% ka lak hna lai, tiah Andrew Yang nih a chim. Tax tangka thar $1.2 trillion a chuak lai. VAT tax cu ram tthangcho a simi EU le Asia hmanh ah an tuah ciomi si caah fawi tukin a tuah khawh lai. Malaysia hmanh ah VAT tax a um.\nAtu cun $1.4 trillion lawng a herh cang. Mah hi cu US cozah tangka hman a hau lai.\nUS ram ah sifak le inn ngeilo an zor lai\nThla fatin $1,000 cu a si khomi caah cun zeihmanh si lo nain sifak le inn ngeilo caah cun ‘khamhtu’ bak asi.\nCucaah, ramri ngeilo cozah bawmhnak UBI tangka $1,000 nih hin US ram ah sifak le inn ngeilo milu a zorter lai pinah sifak le mirum kar i hlatnak zong a naihter deuh lai.\nUS ram a rum chin lai, rian a tam deuh lai\nUS rammi million 230 leng nih UBI tangka thla fatin $1,000 cio peng an ngahmi cu an herhhai cawknak caah an hman tthan lai caah company thil tam deuh a man lai i company nih tangka tam deuh an hmuh lai pinah rianttuantu tam deuh lak an herh lai.\nCucaah, US Chawlehnak tangka $2.5 trillion a karh lai i rian thar 4.6 million a ser lai, tiah The Roosevelt Institute nih a langhter.\nUS Chinmi caah Trump nakin Andrew Yang a ttha deuh\nUS Chinmi cu Trump thawngin zeihmanh kan ngah lo. Malaysia le India taang kan chungkhat lebang cu miphun dang a hua tukmi Trump ralzaam policy ruangah US phan kho lo lungdong chinchin in an vai.\nAndrew Yang a kai ahcun ralzaam tampi a lak lai caah Malaysia le India um kan chungkhat kan sin an phan kho lai. Kawlram kan nulepa le unau auh a fawi deuh lai.\nKawlram cathiam pawl US ah peem khawh asi lai. Andrew Yang nih “president ka ngah cun US University in degree a ngahmi paoh US citizen si khawhnak upadi ka ser lai” ati. Cathiam ahcun tangka ngeih lo zongah scholarship in US university kai khawh asi.\nMah pinah, US citizen a ngah cangmi paoh cu thla fatin $1,000 peng kan ngah lai. Atu lio cozah bawmhnak kan ngahmi pawl cu duhnak paoh ah hman khawh an si lo pinah mah zat zong asi lo. UBI $1,000 cu cozah nih hmannak ri a khiak lai lo, duhnak paoh ah hman khawh si lai.\nUS Chinmi lebang cu chungkhar pakhat ah kum 18 cung minung 4 hna kan um. Cozah nih thla fatin $4,000 peng kan chungkhar a kan bawmh lai.\nAndrew Yang cu president a ngah kho ding si maw, ti balte cu caan lawng nih a chim khawh. Atutiang rampumpi mipi ruahnak laknak an tuahmi ning ahcun 7nk lawng asi caah ruahchannak a tlawm ngai, nain hmailei kong chim khawh asi lo. Caan nih bia a chim ning hoih in kan update ve lengmang lai.\nZohcihmi: The UBI Center


Malaysia ah aphan mi kawlram minung tamtuk Covid zawtnak ruang ah an thi cang naite ah khan thla 2 chung in 40 an thi cang tiah, – Kawltu Team\nMalaysia ah aphan mi kawlram minung tamtuk Covid zawtnak ruang ah an thi cang naite ah khan thla 2 chung in 40 an thi cang tiah,\nAugust 8, 2021 Pu Tawn Mang\nAtu lio Malaysia ram hi covid zawtnak atamthan sinsin tiah thei asi, mah ruang ah cun Malaysia ah aphan mi kawlram minung chung hmanh in thla 2 chung ah minung 40 reng lo an thi cang tiah thawng thanh asi, mah kong hi VOA media corespondence asi mi Ma Aye nih atu bantuk a chim mi asi.\nMalaysia ah hin ni fatin te in covid zawtnak hrik an hmuh mi hi thawnghra leng peng hi asi, kawlram minung an um tamnak Salanko state ah covid zawtnak ngeih mi hi an tam bik cem tiah thei asi, Vaccination lak ding ah atu ah an buaipi lio khi asi ve rua, thla 2 chung ah Covid zawtnak ruang ah athi mi Kawlram minung 40 nak in atlawm ti lo tiah mMalaysia ah um mi kawlram minung bawmtu hna Bu i President U San Win nih atu bantuk in report a peknak zong asi.\nMalaysia um mi kawlram mi hna hi thi/lo kan tonnak ah mithi vuinak kong ah hin, an mah hna nih vuinak program ti bantuk le buaipi tuktak hna ah hin mawhphurnak kan ngei ti lo, an mah Malaysia acoyah Health department lei nih tawan an lak dih ko cang tiah U San Win nih cun a chim, Covid zawtnak asi cang ah cun an mah lei nih zei poh lei ah mawh phurnak an lak dih ko khi asi, Covid zawtnak zoh khenh ning training kai lo ah cun mi sawh sawh nih tong kho asi lo caah, atubantuk in acoyah nih vuinak tiang an tuah mi asi tiah ati.\nMalaysia ah hin atu tiang Covid zawtnak cofirm cang mi hi minung 1,224,000 leng asi cang, August 6 ah khan nikhat chung in covid zawtnak hrik kai mi 20,800 leng an um, Malaysia ah hin covid zawtnak ruang ah athi cang mi hi, minung thawnghra leng asi cang tiah, Malaysia acoyah nih report nak ah fiang deuh in arak langhter khi asi.\n← Mizoram le Assam buainak adih rih lo, Lailapur ah thilri phurmi Mizoram Truck motor zei maw zat Lailapur minung hna nih an vuakchiat piak pin ah Drivers hna zong hrimhma ngei (Emergency meeting)\nSouth China sea ah puaituah bantuk asi ko e, Chim cang bang in vawlei ram zeimaw zat nih China aluling tuk mi cu daiter ding in South China sea ah cun an phan cuahmah ko cang, zei ram hna dah? →


June 2019 – THLIZIL THAWNGPANG\nOneness Zumtu Pawl Nih Pathian Le Thlarau Dirhmun Ah JESUH An Ni Cuh Ter Lengmang Mi Cu Zumsual Seitan Nih Thlen Mi Ruatnak Bak A Si\nJune 30, 2019 Zohnuam Ramkhel\nZumtu hna nih Kan Biakmi PATHIAN kong Kan fian ve cang khawhnak hnga. 1.Pathian cu Zungzal ahmun. (Gen 21:33) 2.Fapa JESU cu Zungzal ahmun. (Heb 1:8, 12) 3.Thlarau cu Zungzal ahmun. (Heb 9:14) PA/FAPA/THLARAU =PATHIAN(Zungzal\nVideo: Sayamah Mengku Hmangin IEBC Crusade A Tuahnak Ah Bawipa Sunpernak A Lang Caah Bawipa Min Kan Thangthat.\nJune 30, 2019 Zohnuam Religion, Video\nLawmh a um tuk hringhran, Sayamah Mengku hmangin Indiana Emmanuel Baptist Church ah Crusade a tuahnak ah Bawipa sunpernak a lang caah Bawipa min kan thangthat. Sayamah Mengku hi Bawipa nih khua ruahhar in thawngtha\nAcu Tluk Video Short Clip Zoh A Nuam Cu, Biazai Tialmi Le Lung Akekkuai\nJune 30, 2019 Zohnuam Chin, Video\nMah video tawi te hi zoh ah tampi thil si ning hmuh khawh asi. A huaha lo in na ruah ahcun san tlainak a um lai lo, a si nain minung caan tawi kan nun\nKapHnih Hnatlak Nak An Tuah Cang Ko Lo Maw Tiah Mipi Nih An Ceih Taktak Mi Hna\nJune 29, 2019 Zohnuam Myanmar\nKawlram mipi nih tu ah an zohthla cem mi hna Aung ye Line Darling an van ii lang tthan cang.Hi hna pahnih hi tu kawlram chungah mipi nih an zoh duh mi hna le an\nAA Hi Zaangfah Tuk An Si Ko Cang Tutan Chinchin Cu\nJune 29, 2019 Zohnuam Myanmar, Religion\nJune 29 zing suimilam 11:20minutes ah kawl ralkap he kan i kap than. Cu lio ah cun suimilam pakhat chung kan i kap. Hi ah hin kawl ralkap lei pazeizat dah an thi timi kan\nSiikhan Piah Dingah A Kal I Hnaring Le Matupi Karlak Ah Ni 3 A Tlau I A Cungah Thil A Tlung Mi\nJune 29, 2019 Zohnuam Chin, Video\nsiikhan piah dingah a kal ii hnaring le matupi karlak ah nithum atlau hnuah dam tein inn a phan than i a zawnak vialte a dam dih caah Pathian sinah lawmnakbia a chim. Thil sining cu\nMipi Thinlung Ah A Kekkuai Dih Ter Tu Song Hye Kyo Biachim Mi Te + Video\nJune 29, 2019 Zohnuam Video, World News\nKorea actress minthang Song Hye Kyo cu tutan ah vawlei pi huap bak a thawngpang cu theih asi . Cucu a vaa pa song joong ki he an i thennak kong hi a si .\nUS Cu Iraq Nih Fak Taktak In Sual A Van Phawt Cang Hih\nJune 29, 2019 Zohnuam Ramkhel, World News\nIraq nih us cu 1987 lio a thil tuah mi tiang fak taktak in a rak phuan cang.1987 lio ah iran nih a chimnak ah cun Us nih Chemical hman in kan ralkap le kan\nAvoi (5)Nak CBCUSA Women Training, Rev. Dr. Chan Thawng Lian Nih Pa Kong A Chimmi Cu Nih Achuah Tuk: Video\nAvoi (5)nak CBCUSA Women Training cu an tuah cuahmah lio asi. Cu an tuahmi ah Rev. Dr. Chan Thawng Lian nih cawn piaknak a ngeih mi hna video kan rak langhter. CBCUSA GS Dr. Thlaawr\nChin Zatlangholh(Common Language) Ser Dingmi Kongah Dr. Deng Lace Holes Interviews\nJune 29, 2019 Zohnuam Chin\nChin Zatlangholh(common language) ser dingmi kongah,Milu tambik in kan thim ahcun Tedim asi hnga i milu singkhat leng an si i khualipi (myodaw) in kan tuah ahcun Halkha holh hman ahau ko hnga ti si.Phun


Tanintharyi Chief Minister Dr. Lae Lae Maw A Rian An Phuah I Thong Kum 15 Tlak Khawhnak Upadi In Taza An Cuai – The Chinland Post\nTanintharyi Chief Minister Dr. Lae Lae Maw A Rian An Phuah I Thong Kum 15 Tlak Khawhnak Upadi In Taza An Cuai\nTCP-Thantlang| 2019 March 12|\nTanintharyi ramthen Chief Minister Dr. Lae Lae Maw cu President nawlpeknak in eihmuarnak phunli in a rian an phuah i an tlaih, Dawei thonginn ah an hren i thong kum 15 tlak khawhnak upadi in taza an cuai tiah kan theih.\nDr. Lae Lae Maw lawng si lo in Global Grand Services (GGS) Company lutlai minung 3 zong tlah chih an si tiah eihmuarnak doh tu Committee nih thawngthanhnak an tuah. Eihmuar dohtu phu hna nih hi hna pawl cu February 4 in March 6 tiang Naypyitaw, Yangon le Dawei khua ah ngiatthlainak an tuah hna hnu ah a tu bantuk in an tlaih hna hi a si.\nHika ah 7Day News nih thawngpang an thlahmi video zoh khawh a si.\nDr. Lae Lae Maw cu khual a tlawnnak Kawh-taung ah tlaih a si hnu ah ahmuh (Case) an hunnak ding Dawei thonginn ah kuat colh a si bantuk in GGS Company minung pathum zong cu thonginn ah an hren chung hna. March 25 ah zung chuahpi in chekhlat an si lai. Dr. Lae Lae Maw nih a eihmuarnak an hmuhchuah ning cu; Tender auh lo, a mah nawl in Dawei Airport thianhlimhnak tuah ding in Company pakhat cu sing 4000 rian a pek hna nak kong, Rampi cozah nih nawlpeknak um lo in lamzung sin ah Ks. 1.9 Billion a mah nawl in tangka a chuahpiak hna nak kong. 2016 April thla kawlti toih puai mandat saknak, Dawei University chung thianhlimhnak, a vapa min in a hmun a cawk mi cu tlakrawh in a kulhkharnakter hna pin ah Dr. Lae Lae Maw te innchungkhar nih ngeih mi inn sing 320 man cu a letruk tam in cu GGS Company sinah sing 2000 in a zuarh hna i GGS Company cu rian ngan le tangka tam mi paoh ah a papek tuk hna nak kong eihmuar dohtu phu hna nih an langhter.\nDr. Lae Lae Maw le GGS Company lutlai minung 3 cu eihmuarnak upadi pohmah 55 ningin report an tuah. Hi pohmah cu a sang bik kum 15 thong thlak khawhnak a si.\nDr. Lae Lae Maw kongah President zung chimnak nawlngei mi U Zaw Haty nih, “ hi kong he pehtlai in zaangfahnak le dawtnak timi a um lai lo. A tu cu kan hrenchung rih hna. Eihmuar dohtu Committee nih an hmuhchuah hna ning tein le FDA Director bantuk in kan tawlrel ko hna lai” tiah a chim.\nChief Minister dirhmun in eihmuar kongah tlaihmi cu Dr. Lae Lae Maw pakhat lawng a si rih. Caankarlak Tanintharyi ramthen chief minister cu ralkap palai in U Mint Maung tuanvo pek chung a si. NLD cozah chungah Chief Minister dirhmun in amah duhthim tein rian dinhter mi hna cu 2017 February thla ah Mon ramkulh Chief Minister Min Min Oo le 2018 January thla ah Irrawady Ramthen Chief Minister Man Yor Nyi an si.\nRef: VOA, RFA, Mizzima\nPrevious Tial Cung Thang Telh In Myanmar Rammi Pathum Nih Teinak An Hmuh\nNext Kum 18 A Tlingmi Lawng Nupi Pasal Ngei Kho Ding In Hluttaw Nih A Fehter\nSri Lanka Bomb Puahtu Hna He Aa Pehtlaimi Pa Kawlram In A Kir Rih Lo\nSianginn Cachim Saya/ma Training An Kai Chungah Minung 11 An Thi


Thantlang khua nih Sui Hlei Tial ruak an bultawl ning mipi an lungṭha lo. – Kawltu Team\nThantlang khua nih Sui Hlei Tial ruak an bultawl ning mipi an lungṭha lo.\nThantlang khua nih Sui Hlei Tial ruak an bultawl ning mipi an lungṭha lo\nNungak Sui Hlei Tial (21) hi September 29 Malaysia ah inncung dawt 9 in a thla i a nunnak a liam, chungkhar le community hna tawlrelnak in Oct 3 ah a chungkhar khuasaknak Thantlang khua ah a ruak an phak pi tiah kan theih. A bik in a duhlo tu hi Thantlang doctor pa si i a ruak cu Laipawnglung pawng Hakha-Thantlang highway kam ah an phum tiah kan theih. Cu thil kong ah a tanglei bang in social media ah hiti hin:\nCredit by #MangTin. Ni hin Thil ka ton mi. Than Tlang. biak inn sang i khua a sa mi Pi Tluang Zi Fa nu Sui Hlei Tial cu malaysia ah inn cung in a tla i a thi A ruak kha malaysia um lai mi pawl nih an rak tawl rel i van lawng in myanmar ram ah an rak kuat.\nyangon in mawtaw in a ruak cu ni hin than tlang ah an rak phorh na in lai pawng lung in khua chung luh an sianh ti hna lo. a ruak cu than tlang thang hrim sia zuat nak hrawng ah sehci an cawh ter i mi nung pa (4) an va vui ter hna. A vui tu zawng kha inn phan lo in guarentin ah an chiah cawlh hna.\nA tu lio hi cu kanchip le kan chep a tam cang ko. ram dang hmenh i a ruak van tlun pi cang ko mi chung khar hmenh i hmuh khawh tilo. A tu lio cu a ar in kan ar cio cang ko hih. Credit: Original .Foto: Zalen\n← Kan Lainu Nih Laipa Pawl Ralrin A Pek Hna.\nThantlang ah Saram Lungput a ngei mi rianttuantu an Rian in Phuah hna uh! →


President Trump kongah Joe Biden le Nancy Pelosi fak taktak in i mawhchiat – TIMES OF CHIN NEWS\nPresident Trump kongah Joe Biden le Nancy Pelosi fak taktak in i mawhchiat\nUS president a si liomi President Trump cu 2021 president siding in a tlin tilo hnu ah Demons phu nih a rannak in caan tlin hlan ah phuah zok an duh. A hlei in Pelosi innrangpi biachimtu nih chuah zok dingin lam a kal i ai zuam khun. Pelosi nih achimmi cu trump hi US ram le Demons kan caah ral a si, a rian in phuah zok ding si, a ruahnak dikcak tilo thilthalo a tuah hlan ah kan phuah hau tiah trump sualnak kawlin a caan tlin hlan i phuah ding ai zuam.\nAsinain president thimmi Joe Bie nih cun thla 6 phun hna a rian dinhnak dingah caan i duh sehlaw sual puh in us ram caah chuah khawh dingin kan i zuam ko hna a si. Sinain zeite ai duh lomi ah a rian dinh caan a phak hlan i chuah cu a hau lemlo tiah a ruah. Hi nskin biapi deuh cu US ram mipi caah kan tuah dingmi riantu kha hmaisat ding si, cun Covid damhnak sii kan kawl lai cucu us mipi caah biapi deuh si tiah a chim. The Thantlang post nih a vun langhter.


Academy Laksawng Pahnih An Hmu Lai Ti A Ruahdamhmi Hein Wai Yan Nih A Phuan – THE CHINLAND POST\nAcademy Laksawng Pahnih An Hmu Lai Ti A Ruahdamhmi Hein Wai Yan Nih A Phuan\nCity Hunter| 2018 March 22| Baisakup thapetu hna fekte in a ngeimi Myanmar ram lemcang thiam fitlaw pakhat a simi Hein Wai Yan zong hi academy laksawng pek ding ah lung a tor ngaingaimi lemcang thiam pakhat a si.\nLemcang thiam Hein Wai Yan nih arauh hlan ah tuahdingmi Academy laksanwg caah a lungtormi le a zumhmi a facebook ah a hun langhter ve. Ka ruahdamhmi he aa kalh sual le ka palh ahcun thapetu vialte nih ka ruatthiam te uh, ka zumhmi ka hun chimphuan ve ko lai tiah Hein Wai Yan nih a facebook ah a tial.\nAcademy laksawng cotu ding a ruahdamhmi pahnih cu a tha bikmi baisakup muicawl le Director laksawng a si. A tha bikmi baisakup muicawl cu “ထာ၀ရအေမ timi le a tha bikmi Director cu U Zin Yaw Maung Maung/U Nyunt Myanmar Ngyi Ngyi Aung” an si lai tiah a tial.\nPrevious Miss Earth Myanmar 2017 Cotu Van Sui Par Konglam Le Fashion Hmanthlak\nNext Eaindara Kyaw Zin Nih Mizapi Pekmi Academy Hi Kaa Lunghmuih Tuk Ko Cang A Ti


TUTAN US THIMNAK KONGAH A HOHMANH KIANH KAI TIM HNA LO: CHELSEA BAWI – The Chinlung Post\nNovember 26, 2020 admin Local News 0\nTutan US thimnak konghe pehtlaiin Chelsea Bawi nih aho hmanh ka kian hna lai lo tiah a chim. Chelsea Bawi cu kan theihcio bangin Laimi caah biatak tein online ah ca aa kan ttialpiak lengmang mi asi i, a bik in tutan US thimnak konghe pehtlaiin thawngpang dongcat loin a kan thanh lengmang mi asi. Culawng siloin US thimnak kong atutan thim ning siseh thilsining a thei ngaingai mi asi.\nTutan US thimnak kong cu theihcio bangin a buai ngaingai tuchun ni tiang thimnak result kongah abuai peng rih. Abuainak aruang bik cu vote ningcang loin an thlah timi hi asi. Mithi cia min hmang in vote tampi an thlak i, tthenkhat cu vote ngeitu hna nak lengin vote atlami a um. Vote relning adik lo timi aphunphun in a chuak. Asinain atutiang rih ahcun Joe Biden nih atei tiah langhter dih asi.\nUS election konghe pehtlaiin Chelsea Bawi nih a timi cu US i Laimi Political Science le PhD adih mi pawl hmanh tutan election kongah cun a hohmanh kianh kai tim hna lo tiah fiang ko in a chim. Culawng siloin Chelsea Bawi nih a ti tthan rihmi cu Dr Hre Mang siseh Dr Hai Vung Lian siseh Harvard University i, Master a dihmi Pu Zo Tum Hmung hna hmanh khi ka kianh hna nak ding apelte hmanh a um lo tiah a chim rih.\nAmah a ttialning tein,, Anmah cu chim lo US i Laimi political science le PhD a dih mi pawl hmanh tutan election kongah ahohmanh kianh kai tim hna lo. Dr. Hre Mang, Dr. Hai Vung Lian le Harvard University i Master a dihmi Pu Zo Tun Hmung hna hmanh khi ka kian hna nak ding a pelte hmanh a um lo. Hi cabia Chelsea Bawi nih attialmi hi Dr PC Biaksiama nih attialmi langhtermi ah comment a tuahmi asi.\nDr PC Biaksiama nih attialmi cu Zumh Khawh Lo Tiang In US Thimnak Result Ai Thleng Lai? Trump Vote 410 Joe Biden Vote 128 (Biathli vialte haichuah/pholangh ai thok cang!!!!) Nihin cu keimah zong nih kai zumh kho lo. Thilcang kho lo ah ka ruah. Ka lungthin chung ummi ka hun phochuah ve a hau cang! Carlifornia, USA lei ka hawikom ttha nih a van ka kuatmi cu ka khuaruah hi a har kho taktak.\nA phozar hmasatu si ka duh lo i, a van ka kuat nolh tthan. Atu ahcun hmun dangdang zong ah ai pholangh (viral) viar cang ti ka theih ruangah Intelligence report nih Trump nih landslide victory dirhmun si in vote 410 a hmuh i, Biden nih votes 128 a hmuhnak kong hi ka hun tarlangh ve.Hihi tette (Evidence) ttha ngaimi a si i, election ah idehhlennak le vote hrokhrol in ningcang loin hlonhmi le rel a tam zia finfiahnak he Evidence hi Court hmai ah Trump Legal Team nih an put luh thluahmah.\nHi ca ka postnak a ruang cu hi thawngpang hi hmun kip ah a karh cang ti ka theih ruangah pakhat, Fake News pawl zong nih a si lomi bak Biden vote 306 a hmuh tiin zarhkhat chung bak TV ah an pholangh ve ruangah ka zei a poi lo.Sihmanhsehlaw, ka ca laknak hram One America News (OAN) hi USA ah Mainstream News Network tling bantukin America mipi nih an ruahmi le an rel duh ngaimi a si ve.\nRamdang ahcun an ithimnak kha election rigging a um ti an theih ahcun an nawlneihnak hmangin an i namchih tawn ttheo. Nain Pathian nih fimnak in thuamh mi Trump nih America ahcun mi rum hna dehhlennak (bribery) le phaisa nih rian a ttuan kho lo. Democrat pawl dehhlennak, lih le hrokhrolnak vialte cu pakhat hnu pakhat in an haichuah/pholangh duahmah hna. Court sang bik hmai ah chuahpi in lehthal an timh hi a si. Hi cabia hi tuandeuh ah an thlahmi asi i, cabia cungah Chelsea Bawi nih comment a tuahmi asi.\nKAN HNGAKCHIAT LO VAKOK AN ZUAN KHA KA PHILH KHO LO


Min Aung Hlaing A Sual Ning Le Aa Tinhlamh mi hi rak zoh ve tuah!! – Kawltu Team\nFebruary 25, 2021 February 25, 2021 Amon Ka Si\nMin Aung Hlaing a sual khawh ning le a thil tuah mi pawl zoh ahhin luak chuak a si ko. Hram hram in uknak laak ai tim tung, min chiat nih le a ttih ve tung, Vawlei cung mi vialte nih an doh ti ai thei ve tung a lung si cu a vaang tak tak ve ko lai. A sinain hruaitu pakhat si ve na na cu, a thluak te a hman thiam ngai ve. Thil sual a phun phun a tuah cang hna nain a mah cu thian te in um le him ai tim. A sinain a thiang tak tak ve hlei lo ti cu ho paoh nih an theih a mah zong nih a theih ko.\nBator Ralkap Lu Min Aung Hlaing hruainak in…\n1.Thongtla pawl an chuah hna. Sii an chunh hna i khuachungah zan ah an vak. Mei an duah. Buainak fakpi in chuahter i, kan ram a buaituk cang tiah vuleicung thawngzamh i ralkap nih hramhram in uknak an lakmi phunglut ah ser an timh nain an tlamtlinh loh.\n2.Atu misual le mivakvai pawl phaisa phalhin an vahter than hna. Thingle fung, kawngle man he an vak. Palik nih an dir-kamh hna. Ralkap uknak kan cohlan tiah an auter hna. Mipi duh lonak a langhtermi he buainak chuak sehlaw phil hna sih ti an duh. Ahnu ah mipi an buaituk cucaah kan tlaih hna le thong kan thlak hna, a thimi an um zong sile ralkap kutin siloin anmah le mah an i that tiah vawleicung thawngthanh an duh. Vuleipi dehhlen an i zuam.\n3.Kan Laiholh ah sual hi phun tampi in an auh i cuchung ahcun hibiahin ka kawh ve hna”Sual hmanh ah sual er-let” an si ralkap le a minung pawl cu.\nRef: Cn Kam\n← CNF nih Emergency ngai in rianttuannak a ngeih lai caah, Miphun hawi vialte sinin Theihternak an tuah!\nMuidawh Tak Zong Hi Ralkap Ttanh Ahcun Muichia Bik Buhcak men an si ko. (+Photo) →


PATHIAN BIA CU - VCBC\nPATHIAN BIA CU\nPosted on October 12, 2020 Posted By: Pastor Van Hei Lian Categories: Devotion\nMinung kan nunnak ah a biapi bikmi cu cawnpiaktu le fimchimtu ṭha ngeih hi a si. Fimnak le theihhngalhnak caah tangka tampi dih in khuaza ramkip ah kawl a si. Sihmanhsehlaw cawnpiaktu le fimchimtu ṭha bik cu Amah Pathian Bia hi a si.\nKan vawlei pi hi muihnak chungah a kal cuahmah. Minung tampi zong khuamui chungah kan lut cuahmah. Thil ṭha le thil ṭhalo zong thleidan a har ngai mi chungah khua kan sa hna.\nCu bantuk a fianglo mi khuamui chung khua kan sak nak ah lam a kan hmuhsaktu le lam hruaitu ngeih cu a herh hringhran. Pathian Bia lawnglawng hi lam a kan hmuhsaktu, khuamui chungin thil ṭha a kan hmuh tertu a si.\nCucaah Salm 119:105 chungah kan hmuhmi cu:\n“Na Bia cu ka ke caah MEI-INN a si, ka lam ah CEUNAK a si.”\nKhuamui chung lamkal cu a har, chuihpah lai phan a um, rianrang in kal khawh a si lo. Sihmanhsehlaw khuamui chungah MEI-INN kan ngeih a si ahcun, cu mei-inn nih cun kan kalnak ding khua fiang tein a kan hmuhter. Ralchiatnak le thinphan, chuihpah lai phannak chungin hnangamnak a kan pek. Mei-inn nih ceunak a kan pek tikah kan lam cu a tluang, rianrang in kan kal kho.\nKan mei-inn a si i kan lam caah ceunak a si mi Pathian Bia cu chun zan in ruat ko hna usihlaw khoizei hmun hmanh ah i ken ko hna usih. Cu nih cun lam a kan hmuhsak lai i a kan hruai zungzal lai. Kan lam a tluanter lai i harnak chungin daihnak le hnangamnak a kan pek lai.\n“Hi phungbia cauk nih hin na kaa kha chuahtak hlah seh; sihmanhsehlaw a chungah aa ṭial mi vialte ningin tuah awk ah ralringte in na um nak hnga, chun zan in mah cucu na ruat lai; zeitintiah khi tikah na lam kha na tluan ter lai i khi tikah khu awng na tong lai,” Joshua 1:8


Tisa (Tilum) Din A Tthat Nak Pawl – Lai Holh News\nKhualum caan le nilinh tuk caan ahhin tikik ( tikhal ) hi din lenmang a si tawn. Asinain tilum din hi ngandamnak caah tampi a rak ttha deuh.\nTisa ( Tilum ) din a tthatnak pawl tlawmpal in ka rak langhter hna.\n1. Takpum Chunh Thil Tha Lo (poison) Pawl A Thenh Hna\nZingka thawhka te i, tilum dinnak nihhin takpum chung i thil ttha lo poison pawl hna kha a thenh khun hna. Reite haang tlawmpal te cawh i din ahhin a ttha deuh, a thawtnam zong a ttha deuh fawn.\nVitamin C nih takpum chung i cells pawl kha a sersiam hna i, taksa zawng aa dawh deuh fawn.\n2. Ngan Fahnak A Dam Ter\nTisa or tilum nihhin luu fah, ngan fah le nu thilak lio i, taksa fakmi zong tampi damnak a pek. Cu pinah thikal ningcang zong a tthat ter fawn.\n3. Thinlung A Daih Ter\nTikik khawlhnak nihcun thinlung a damter ve nain tilum dinnak zongin thinlung damnak hmuh khawh a si ve. Takpum chungah ti det kan bau a siahcun Cortisol timi det a chuak i, mah nihkhan thinlung nawmh lonak le lungre theihnak a chuahter khun.\n4.Weight Zong A Zorter\nTilum din ahcun takpum chungah tikal ning a tthat lawng siloin taksa lumnak temperature kha a sining tein a umter pinah calorie pawl kha an tlau ve. Cu caah tilum or tisa nihhin weight a zorter ve.\n5. Tukal Ning ( Blood Circulation ) A Hman Ter\nTikik tikhal pawl nihcun thahri pi ( veins le arteries ) pawl kha a bit ter i thikal a tthat ter lo. Tilum tu nihcun thikal ning daan kha ttha tein a sersiam i, thikal ning (blood circulattion) a hman ter.\n6. Digestion A Tthat Ter\nTi det bau ahhin chungpih zong a chuah ter khun. Cu pinah tikik le tikhal dinnak zongnih hin chungpih hi a chuah ter tthiamtthiam ve. Tilum nihhin pawpi rianttuan ning a tthat ter pinah chungpih zong damnak a pek khawh. Brightsides


Pi Dawt Hlei Hniang Nih Pathian Thangthatnak Hla Thar A Sakmi Cu A Tha Kho Tak Tak.(Video) – Kawltu Team\nPi Dawt Hlei Hniang Nih Pathian Thangthatnak Hla Thar A Sakmi Cu A Tha Kho Tak Tak.(Video)\nAugust 9, 2020 August 9, 2020 Aruata Nutlai\nLaimi nih hlasakthiam kan ngeihmi hna lakah a thiam bik pawl a simi Pi Dawt Hlei Hniang nih Pathian thangthatnak hla a sakmi cu a tha kho taktak, a thiam kho taktak. Pi Dawt Hlei Hniang hi cu a cuai kho bak lo, a nungak lio nak hmanh in a thiam ti awk khi asi.\nKan theih cio cang bantuk in Pi Dawt Hlei Hniang hi Laimi nih hlasakthiam kan neihmi chungin zuun hla siseh, Pathian hla siseh a phun phun sak a thiammi a si. A aw a san pinn ah aw thluai a thiam kho taktak. Zei hla a sak paoh ah a nung peng, a mui siseh hmuh a nuam taktak fawn.\nA tanglei bik ah kan Lai hlasakthiam ngaingai a simi Pi Dawt Hlei Hniang nih Pathian thangthatnak hla, “Tawh fung” timi hla dawh taktak i a sakmi cu a um lai. Pi Dawt Hlei Hniang nih “Tawh fung” timi hla a sakmi hi a hla thar bikmi naite a sakmi kha asi. Thazaang la cio hna usih. A tang bak i link ka van thlah mi hi click law video a um lai.\nCredit : We Love Dawt Hlei Hniang\n← Bawi Thiang Bik Te Chungkhar Hlasaknak Video.\nDawtnak Tak Tak An Timi Cu Mah Bak Hi Asi ko Lo Maw ? →


UN nih ka nawl a ngai lo ah cun ka duh poah in ka tuah lai tiah US nih a chim cang\nThawngpang tha ttial ding ka kawl le, ttial ding a um lo, duh zong duh lo zong ah vawlei thawngpang chia lawngte ttial a hau ko cang hi, ca reltu zong nih nan ka thei thiam lai ka zum. Thawngpang ttialtu ka si caah thawngpang, a tha maw chia maw, thawngpang a si ning bantuk in ttial a hau caah\nUS nih Iran Sanctions nak ding caah UN Security Council ah lupi a tim mi cu Russia le China nih an cohlan piak lai ti a zum lo caah, US Secretary of state Mike Pompeo nih a dangin Iran cu fakpi in dantat (Sanctions) a si lai tiah a chim. UN Security Council hmang ah Iran sanctions an tuah mi cu October ah a dawng cang lai caah, US nih Iran sanctions peng lio ah Iran hi sanction si ti hla seh tiah a duh mi pawl an rak um.\nUS nih hin Iran nuclear deal ruangah, Tehran hi fakpi in a phomh lengmang tiah bia halnak tampi a um khoh. Iran nih hin nuclear weapons ngei khawhnak ding caah fakpi in lam a kawl lio a si. Iran nih nuclear a ngei lo nak ding caah USA nih fakpi a zuam ve fawn. USA nih Iran nuclear a ngei a duhlonak ruang bik cu Middle East buainak ruangah a si. Iran nih a tim bik mi cu ISRAEL hrawh le vawlei map in Isreal umter lo ding hi a tim bik mi a si. Iran nih Nuclear angei ah cun Isreal a bomb lai ti kha vawlei nih a zum ning a si. Aruang cu Iran zong nih a rak chim cia bantuk in Isreal hi vawlei map in kan hrawh lai tiah an rak chim cang\nAmah Iran nih Israel a bomb lo zongah Isreal le USA ral a si mi misual/terrorist pawl hna kha Nuclear bomh a pe thluamah lai ti kha a fiang mi thil a si fawn caah USA le Isreal nih Iran cu fakpi in an doh peng i, dantatnak fakpi in an tuah peng mi hi a si\nPompeo, news conference , State Department , Washington ah achim ning ah cun “Iran hi sanctions an si lo ah cun Advanced weapons systems dang dang a ser lai i, vawleicung ah misual/terrorist pawl sing ah a zuar lai i vawlei caah buainak ngantuk mi a chuapi tu a si lai tiah a chim\n2015 Obama Era nuclear deal kha the Trump administration nih a kaltak hnuah Russia, China, UK, France & Germany pawl nih tu tiang an bawmh peng. US nih Iran sanctions nak ding caah mah bantuk in lam a kawl caah Russia’s U.N. Ambassador Vassily Nebenzia, nih cun “US nih an mah duh ning bantuk in nuclear deal an chuahtak cang i, zia Iran kongah a thlak peng. Nuclear deal kong ah Iran a bawm mi nih zeihman kan chim tung lo. Iran sanction a her ah cun kanmah nawl a si, kan mah kutah a um tiin\nUS nih Iran sanctions nak ding caah draft resolution, The Associated Press, a copy a ngei mi ah cun Iran nih hriamnam a ngei mi poah ramdang sin ah zuar khawh lo in dantat an si lai ti a si. 192 U.N. member states pawl nih Iran hriamnak cawk siang a si lai lo i, cun financial resources le thil dang “supply, sale, transfer, manufacture, maintenance, or use of arms & related materiel” Iran an bawmh duh ah cun ni 30 hlan ah UN Security Council approval an ngei lai ti a si. Credit- New York Times\nBe the first to comment on "UN nih ka nawl a ngai lo ah cun ka duh poah in ka tuah lai tiah US nih a chim cang"


ah32 nva32 a32 ah32 ah32 a32 steel plate ah32 nva32 - aquariophilie Steel Supplier\nBV AH32 Steel plate,BV AH32 ship plate,BV AH32 steel supplier ... BV AH32 shipbuilding steel plate in China,BEBON can supply BV AH32 shipbuilding steel plate price and specification,if you need BV AH32 ... AH32 NVA32 A32 AH32 AH32 ...\nRelated searches ah32 nva32 a32 ah32 ah32 a32 steel plate ah32 nva32\nah32 nva32 a32 ah32 ah32 a32 steel plate ah32 nva32 for sale, ah32 nva32 a32 ah32 ah32 a32 steel plate ah32 nva32 kit, ah32 nva32 a32 ah32 ah32 a32 steel plate ah32 nva32 parts, ah32 nva32 a32 ah32 ah32 a32 steel plate ah32 nva32 mount, ah32 nva32 a32 ah32 ah32 a32 steel plate ah32 nva32 set, ah32 nva32 a32 ah32 ah32 a32 steel plate ah32 nva32 frame, ah32 nva32 a32 ah32 ah32 a32 steel plate ah32 nva32 dimensions, ah32 nva32 a32 ah32 ah32 a32 steel plate ah32 nva32 gauge, ah32 nva32 a32 ah32 ah32 a32 steel plate ah32 nva32 stainless steel, ah32 nva32 a32 ah32 ah32 a32 steel plate ah32 nva32 diagram, ah32 nva32 a32 ah32 ah32 a32 steel plate ah32 nva32 replacement, ah32 nva32 a32 ah32 ah32 a32 steel plate ah32 nva32 screws,\nNva NVB NVD NVA32 NVD32 NVE32 DNV Steel Material(id:3758348 ah32 nva32 a32 ah32 ah32 a32 steel plate ah32 nva32 Nva NVB NVD NVA32 NVD32 NVE32 DNV Steel Material(id:3758348), View quality NVD Steel, NVA32 Steel, NVD32 Steel details from Henan Gang Iron and Steel Co., Ltd storefront on EC21 ah32 nva32 a32 ah32 ah32 a32 steel plate ah32 nva32. Buy best Nva NVB NVD NVA32 NVD32 NVE32 DNV Steel Material with escrow buyer protection. Henan Gang Iron and Steel Co., Ltd - DNV/AH32 steel, DNV/DH32 ah32 nva32 a32 ah32 ah32 a32 steel plate ah32 nva32 EH36/EH40/EH32/AH36/AH32 DNV Shipbuilding Steel Plate Steel Grade A,B,D, Grade E DNV/ABS/BV/LR/GL Steel Plate Steel Plate ASME SA537 Class 1/ Class 2 ,ASTM A537 Class 1\nBV AH32 Steel plate,BV AH32 ship plate,BV AH32 steel supplier ah32 nva32 a32 ah32 ah32 a32 steel plate ah32 nva32\nBV AH32 shipbuilding steel plate in China,BEBON can supply BV AH32 shipbuilding steel plate price and specification,if you need BV AH32 ah32 nva32 a32 ah32 ah32 a32 steel plate ah32 nva32 AH32 NVA32 A32 AH32 AH32 ah32 nva32 a32 ah32 ah32 a32 steel plate ah32 nva32 ASTM A335 P91 steel Steel plate,ASTM A335 P91 steel Steel ah32 nva32 a32 ah32 ah32 a32 steel plate ah32 nva32 AH32 NVA32 A32 AH32 AH32 A32; EN 10155 S 355 J2G 2W steel, S 355 J2G 2W Manufacturer ah32 nva32 a32 ah32 ah32 a32 steel plate ah32 nva32 SUS 316 stainless steel features, stainless steel plate SUS 316; Current ah32 nva32 a32 ah32 ah32 a32 steel plate ah32 nva32 A003en Steel Plates for Offshore Structures Steel Plates 2-6-1 Marunouchi, Chiyoda-ku,Tokyo 100-8071 Japan ah32 nva32 a32 ah32 ah32 a32 steel plate ah32 nva32 AH32 DH32: EH32 FH32: AH32 DH32: EH32 FH32: AH32 DH32: EH32 FH32: AH32 DH32: EH32 AH32: DH32 EH32 ah32 nva32 a32 ah32 ah32 a32 steel plate ah32 nva32\nimagesAH32 NVA32 A32 AH32 Steel plate,AH32 NVA32 A32 AH32. AH32 NVA32 A32 AH32 AH32steel platefor shipbuilingplatform.The shipbuilding steel plate grade AH32 is the high tensile strength steel.Ah32 shipbuilding steel is the Hull structural steel,with it's good toughness properties,higher strength,strong corrosionTexima Pty LtdASTM A588/A588M ah32 nva32 a32 ah32 ah32 a32 steel plate ah32 nva32


Mang Hlei Tial; Hlasak Hi Tualleng Ka Kai In Ka Rak Zuam Cang - THE CHINLAND POST\nMang Hlei Tial; Hlasak Hi Tualleng Ka Kai In Ka Rak Zuam Cang\nSalai CungCung|2019 May 17| Avoi 1nak Global Zophei Seminar Idol tuahmi ah Khua ai-awh in minung 32 hrawng an i zuam kho i Congthia in Mang Hlei Tial nih pakhatnak a hmuh. Cu kong he pehtlai in The Chinland Post nih ton biaruahnak kan ngeih i hlasak hi ka ngakchiat tualleng (mucu) ka kai lio tein ka rak zuam cang tiah a chim.\n“Tubantuk in pakhatnak ka co cu Pathian thawngin a si. Cun hi tawlreltu sin le thazaang a ka petu mipi cung ah lunglawmhnak tampi ka ngei. Hlasak hi ka ngakchiat te- tualleng (Mucu) ka kai lio tein ka rak zuam cang i biatak tein hlasak hram kaa thawk cu 2019 Zophei Idol in hin a si. Hla hi pumhnak tibantuk le Congthia Idol rak tuahmi ah voikhat ka rak i zuam bal i pahnihnak ka ngah. Hi Idol zuamnak ah hin pakhatnak hmuh ding hrim in timhtuahnak le Pathain sin thlacamnak ka ngei. Cu kaa timh tuahnak le ka thlacaamnak cu Pathian nih a tlam a tlinter hi a si” tiah Zophei Idol winner Mang Hlei Tial nih TCP ah a chim.\n“Tutan Idol an tuah cu ka lungtling ngai ko nain hla aa zuammi tu nih hmailei ah cun hla quality tha deuh mi le hlahar deuh hi zuamnak ah cun kan sak khawh ah a tha. Hla zuam tikah a herh ngai tiah ka ruahmi cu pakhatnak ah hla tha tein zah, hla hi mah nih zeitindah midang he i khat lo in ka sak khawh lai, ka hlasak mi nih zeitluk in dah mipi le tlangtlatu thinlung a lak khawh lai, cun zuam hlan ah biatak tein timhtuahnak ngeihbu tein i zuam ding a si. Hmailei Idol tuah tikah cun laksawng zong tam deuh tein le Idol zong pehzulh tein kan tuahpiak kho hna seh ti ka duh. Cu ti tuah khawh ah cun kan Laimi chung in hlasak thiam tampi kan chuak kho lai” tiah a chim chap.\n“Tutan pakhatnak ka hmuh hi kei mah ruahnak ah, hlasak umtu zia ka thiam, cun kanmah tein hla hi original bantuk sak lo in tlawmpal te aa dang deuh in ka sak khawh caah ka ngah rua tiin ka ruah. Hmailei ka timhtuahmi cu Chin Idol zong ah i zuam rih ka duh. Cun Album zong i chuah kho ve ning tiah timh tuahnak ka ngei. Keimah duh ning ah tukum chung ah Pathian hla Album pakhat i chuah ka duh. Hla cu Pathin hla he Love song he sak ka timh ko”.\nMang Hlei Tial/Photo: The Chinland Post\n“Hla lei ka duh phun le sak kaa fawihmi cu country lei hi a si. Cun hla a rock deuh mi pawl a sang lei paoh hi ka duh. Ramleng kal cu timhtuahnak ka ngei nain ka kal hlan ah holh hna tha tein cawn hmasa ta ka duh. A tubantuk in hmailei zong ah thazaang rak ka pe peng rih ko u law mipi duh ning tein tampi kaa zuam rih lai”.\nMang Hlei Tial cu a khua Congthia, a nu Pi Tawk Len Sung a pa Pu Lian Hmung, unau pali lakah upabik a si. Atu hi tanghra ka phit dihka te a si. A awn ahcun university ah BBA hi cawn le kai a duh tiah kan theih.\nPrevious May 21 Hakha Le Thantlang Mei Caankarlakthlak In A Mit Than Lai\nNext Malaysia Motor Tlukrilhnak In Chinmi Pathum An Thi


Taliban Tapung Nih Afghan Cozah An Thlak - TIMES OF CHIN NEWS\nTaliban Tapung Nih Afghan Cozah An Thlak\nPosted By: thawngthawng August 15, 2021\nAfghanistan tapung Taliban pawl nih Afghanistan rampi dihlak ti awk an laak dih hnu ah an khualipi Kabul cu an kulh dih hnu ah an luh hnawh i, Afghan President Ashraf Ghani le Vice president Amrullah Saleh cu Tajikistan ram ah a zaam diam cang.\nTaliban pawl hi Terrorist a bawmtu hna lak ah a ngan bik pakhat an si. Muslim biaknak phung in ram uk a duhmi an si. Osama Binladin le Al-Qaeda ralhrang pawl a bawmtuk hna an si. Taliban pawl nih Afahnistan ram an uk ahcun vawleicung muslim ralhrang pawl an i zirh than lai i, US caah tihnung ngaingai an si te lai. Taliban tapung pawl phaisa le hriamnam in a bawmtu bik cu, Russia, Pakistan le Iran an si ti a si. Credit: Salai Lairamthang


Thih Hnuah Nunnak A Um Maw?\nThih Hnuah Nunnak A Um Maw?\nBia halh nak: "Thih Hnuah Nunnak A Um Maw?"\nBia leh nak: Thih hnuah nunnak a um ti maw timi hi thihnak a tongmi chungkhar hna nih atu le atu an halmi bia a si. Vawleicung minung kip nih an hal pengmi bia a si. Job nih hitihin a chim, “Nu hrinmi minung cu ni tlawmte lawng a nung i, a nunnak ah harsatnak in a khat. Pangpar bantukin a par i a uai tthan zau, a lo zaumi thlapahle bantuk a si….minung a thih tikah, a nung tthan ti lai maw” tiah lung-aw ttawm pah, thinphaang pah in biahalnak a tuah ve (Job 14:1-2, 14). Job bantukin, kanmah cio zong hi biahalnak nih a kan ton cio ve. Kan thih tikah zeitindah kan um cioning a si lai? Thihnak hi kan nunnak a donghnak maw a si ko hnga? Vancung timi le Hell timi hi a um taktak maw? Zei bantuk lam leiah dah kan kal hna lai? Kan kalnak ding laam aa khat lai maw, aa dang cio lai dah?\nBible nih a kan chimhmi cu thih hnuah nunnak hi a um lawng si loin a sunglawi tukmi zungzal nunnak zong a um tiah a chim. Cu a sunglawi tukmi nunnak cu “mit zong nih a hmuh bal rih lomi a si, hna zong nih a theih bal rih lomi a si, ruahnak zong nih a purhdah khawh rih lomi a si, cucu Pathian nih amah a dawmi hna caah a timh piakmi hna hmun a si” a ti (1 Korin 2:9). Jesuh Khrih, Pathian bak a simi kha taksa in aa langh i zungzal nunnak pek awk ah vawlei ah a rak ra. “Asinain kan sual ruangah fei in an chunh, kan sualnak ruangah tuk-dennak a tong i, a hma in kanmah cu damter kan si” (Isaiah 53:5). Kanmah nih kan sual ruangah kan in dingmi kha Jesuh Khrih nih amah cungah aa khinh hna i a kan in piak. Thihnak thlankhor chung tiangin kan sual ruangah a phan, sihmanhsehlaw ni thum hnuah thawhtthannak in thihnak a teinak cu a langhter. Thihnak in a thawhthan hnuah ni sawmli chung vawlei ah khua a sa rih i vanchung a kai hlan tiang minung thong tampi an hmuh, an ton, bia an ruah. Rom 4:25 nih a chimmi cu, “kan sual ruangah Jesuh Khrih cu thihnak ah pek a si i kanmah thiamcoter awk ah thawhter tthan a si” a ti.\nJesuh Khrih a thawhtthannak hi ttha tein cauk in tial a si. Tehte tampi langhter awk a um. Jesuh Khrih a thawhtthanak hi Khrihfami hna kan zumhnak hrampi a si. Jesuh Khrih nih thihnak a tei ruang le a thawhtthan caah zumh ngamnak kan ngei kho. Kan thotthan ve hrimhrim hna lai. Jesuh Khrih a thawhtthannak hi thih hnuah nunnak a um hrimhrim ko timi a langhtertu a si. “Sihmanhsehlaw biatak cu hihi a si: Khrih cu thihnak in thawhter a si i cucu thihnak chung i aa hngilhmi hna zong kha thawhter an si ve lai tinak aamahkhan a si. Thihnak cu mi pakhat thawngin a tlun bantukin thihnak in thawhṭhannak zong cu mi pakhat thawngin a tlung ve. Adam he an i pehtlaihnak thawngin mi vialte cu an thih bantukin, Khrih he an i pehtlaihnak thawngin mi vialte cu nunnak ah thawhter an si lai” a ti (1 Korin 15:20-22). Pathian nih Jesuh Khrih pum cu a thawhter bantuk tein Jesuh Khrih a rat tthan tikah thawhter an si ve lai (1 Korin 6:14).\nA donghnak ni ah cun kan dawng tein thawhter kan si dih hna lai nain vancung ah mi kip kal khawh a si lai lo. Kan thih hlanah thimnak kan ngeih hmasa a hau. Thimnak kan ngeihmi hi zei lam dah kan panh lai timi cungah aa hngatmi a si. Bible nih a chimmi cu voikhat cu a thih dih dingin timhmi kan si hna i, cu hnuah cun biaceihnak nih a zulh lai a ti (Hebrews 9:27). Jesuh Khrih an zumhnak thawngin thiamcoter a si cangmi hna cu vancung ah zungzal nunnak an ngei lai, asinain Jesuh Khrih hi khamhtu a si tiah a pom duh lomi hna cu Hell ah zungzal in chiah an si lai (Matthew 25:46). Vancung a um bantukin Hell hi a um taktakmi a si. Hell cu misualmi hna caah chiahmi a si. Hell hi donghnak a ngei lo khor a si (Luke 8:31; Revelation 9:1). Cun mei ti bual a si, chun zan in a zungzal in teminak hmun a si (Biathlam 20:10). Hell ah cun ttahnak le hacang rialnak lawng tein a khat, asullam cu teminnak fak tuk a um tinak a si (Matthew 13:42).\nPathian hi mithalo hna an thih ah aa lawmmi a si lo, asinain nunnak an hmuhnak ding an sualnak in i mer hna seh ti a duhmi Pathian a si (Ezekiel 33:11). Sihmanhsehlaw, Pathian cu mi hnek a duhmi a si lo. Kan duh ahcun hnulei ah kan mer tak khawh, vawleicung kan nun hi hneksaknak caah a si, a ra laimi ton awk ah kan i tlak maw tlak lo tiah hneksaknak chungah a ummi kan si. Zumtu hna cu thih hnuah Pathian he vancung ah kan um lai. Zumlotu hna cu thih hnuah hell ah an kal lai. Cucaah Hell kan hrial khawhnak ding ah lam pakhat lawng a um, Jesuh Khrih zumhnak lawngin a si. Jesuh Khrih nih a chimmi cu “keimah cu nunnak le thawhtthannak ka si. Aa ka zummi poah cu an nung lai, an thih hmanh ah, a ka zummi poah cu an thi bal ti lai lo” a ti (Johan 11:25-26).\nPathian nih a lakka tein a kan pekmi laksawng hi aho ca poah a um ko. “Jesuh Khrih a zummi poah cu nunnak an ngei lai,sihmanhsehlaw Jesuh Khrih a cohlaang lomi poah cu nunnak an hmu lai lo. Pathian thinhunnak a nunnak ah a tang” a ti (John 3:36). Kan thih hnuah Jesuh Khrih zumhnak ding in caan pek kan si ti lai lo. Vawlei kan nun chungah hin kan donghnak lam cu a fiang cang. Vawlei ah biakamnak kan ngeih cangmi kha kan thih tikah kan zulh ding lam cu a si cang. “Pathian nih, ‘Nanmah cu zaangfah kan duh hna caah kha caan ah khan nan bia cu ka rak in theihpiak hna i Khamh kan duh hna caah kha ni ah khan ka rak in bawmh hna,’ tiah a rak chim. Ngaihmanh u! Pathian zaangfahnak hmuh caan cu atu hi a si i khamhnak hmuh ni cu nihin hi a si!” a ti (2 Corinthians 6:2).\nJesuh Khrih a thihnak le a thawhtthannak hi keimah caah a si ko tiah kan zumh ahcun vaawleicung kan um chung zongah nun duhdim kan ngei lai, cu pinah Jesuh Khrih hmaiah a sunglaw tukmi nunnak zong kan ngei lai ti in ka bia ka donghter.


Ralkap nih zeidah an chim te hnga. ..US media ngan CNN Yangon an phan – The Cherry Par\nDonald Trump pi hmanh a thlan chuak dih lak in bia a rak hal kho tu le Vawleicung raldohnak hmun kip ah kal in thawng a lami Ms Clarissa Ward Kawlram a phan. Ms Clarissa Ward hi American hrambunh CNN media ah rian a tuanmi a si. Bia hal a thiam, vih le khoih a thiam bak an timi si. A hlan zongah Afaganistan Yemin le Ukrain raltuk nak zongah kal in thawng a la bal mi a si. Micheu nih Ms Clarissa cu vawlei cung raltuknak thawng la tu tiah an ti phah.\nRelchap; Rev. Lai Ram Hu le Lai Ram. Rev. Lai Ram Hu a tlei ruangmang cu lungthin a faak hringhran ko. Laimi ca ah sunghnak nganpi a si. A kong chim ding a tampi lai nain pakhat te ka hun chim ve lai. Amah tluk in miphun le ram a dawmi hi Laimi pastor te chung ah an sem ti hnga maw, ka ti. Kan pipu hna cu miphun le ram a dawmi le zumhawktlak mi ralṭha an rak si. Asinain, Kawl Ralkap le Socialist uknak ṭha lo tang ah Laimi tampi cu miphun le ram dawtnak siseh, zumhtlakmi sinak le ralṭhatnak vialte kan thlau dih. Mi phun dang le ram dang uar i, mah le sining i zahpinak thinlung kan hun ngei deuhdeuh. Hi lio caan ah Rev. Lai Ram Hu nih a phanmi hla le bia hna nih minung tampi thinlung ah rian a hun ṭuan. A chan chung ah hla fung 4000 deng a phuah i hi chung ahhin “Pathian le Lairam le Lai miphun” kong a chuanmi a tambik cem lai. Hibantuk bia le hla hna nihhin mi tampi thinlung chung ah, Pathian lei lawng silo in, miphun le ram dawtnak le tlaihchiannak cerhti a hun putter ṭhan.\nCu lawng a si lo. Miphun le ram a dawtnak hi a nun hrimhrim in a langhter. A fapa upabik cu miphun le ram ca ah a rak pek. Thlacamnak he CNF camp tiang a va thlah. A fapa nih miphun le ram ca ah a lu a hloh. Atu ahhin Rev. Lai Ram Hu hi bia hun chim kho sehlaw, Online cung in duhpoh in bia a chimmi i mi thangchiat a hmangmi hna khi hitihin bia a hal men hna hnga: “Kei nih Lairam le Lai miphun ca ah ka fapa ka pek. Nang zeidah na pek ve?” ti in. 2015 kum i US a rak tlawn lio ah, “Kei cu ka pum a hme nain ṭihnak timi hi ka nunnak ah um lo,” tiah CBCUSA Civui lio ah a rak chim bal.\nBaibal nih David Siangpahrang cu, “Jesse fapa David, sangpi ah cawimipa, Jakob Pathian chiti thuhmi, Israel mi hla dawh phuah thiamtu,” (2 Samuel 23:1 ah) tiah a rak ti. Cu bantuk in, kan pa Rev. Lai Ram Hu zong Pathian chiti thuhmi, Lai hla dawh phuah thiamtu, tiin a min chim kan dai lai lo.\n← Ramkip thawngla an lut hnik cang.\nPalik 4 nih Kalay Mino rap an i lamh sual caah a nung tein an tlaih hna →


DONALD TRUMP CAAH THAWNGPANG CHIATUK ACHUAK TTHAN CANG – The Chinlung Post\nFebruary 1, 2021 admin World News 0\nPresident Donald Trump cu February 8 ni thawk in biaceihnak hram an thawk cang lai. President Donald Trump nih a hlanmi sihni lawyer 5 cu nizan zanlei in an i let than. Zeirungah an i let timi fiang in an chimmi um rih lo. Asinain President Trump he an ruahnak a kalh caah a si lai tiah zumh a si. President Trump tazacuainak cu zarh khat lawng a duh cang caah aho nih a sihnih an tuan lai timi a fiang rih lo.\nKawlram Thawngpang. Myanmar Vice President (1) U Myint Swe (USDP) nih Myanmar President rian a tlaih chung.Phunghrampi Pohma 417 ning in Emergency sining kan phan tiah thawng an thanh i, rampi uknak zong an lak cang. November 8, 2020 thimnak ah vote ningcang loin thlaknak tam tuk a um nain acozah lei nih an chimphoih duh lo ruang ah le Amyotha Hluttaw le\nPyituh Hluttaw thawk caan kan thawnpiak u tiah kan halmi an kan zulh duh lo ruang ah phunghrampi pohma 417 ning in Emergency sining kan phan tiah thawng kan thanh. Cun, phunghrampi pohma 418 (a) ning in Myanmar uknak cu ralkap bawizik kut ah ap a si cang,” tiah ralkap thawngzamhnak MWD hmang in thawng an thanh. Credit: TCJ\nRALKAP CAAH CUN THINPHANG TUK SI CANG, US A VUN I THLAK CANG


Ramdangmi Pakhat Ralkap Nih An Velh i An Tlaih Chih Ve. (An Sualnak A Lang chin chin cang.) – Kawltu Team\nRamdangmi Pakhat Ralkap Nih An Velh i An Tlaih Chih Ve. (An Sualnak A Lang chin chin cang.)\nNizaan ah Taunggyi Khuapi ah Ramdangmi Journalist pakhat cu Ralkap nih an tlaih. Hipa hi Poland Ram mi pa a si tiah theih a si. Hi Polish Hmanthlatu pa cu Taunggyi sandahpiah mi hna le Ralkap cu hman a thlak cuah mah hna lio ah, Ralkap nih an zuan hnawh, an kulh dih i an tlaih chih tiah theih a si. Ralkap nih a velh zong a velh chih tiah theih a si fawn. An thlah rih le thlah rih lo cu zeihmanh an thei kho rih lo.\n← Lai Palik Tha Peng Mizoram a zaam hnuah Bia a chimnak hi rak zoh ve! (Ka chung le zong ka ngai tuk hna..+VIDEO))\nKawl Ralkap nih Chin Ramkulh Khuapi Pali Sizung an Laak Cang hna! (A Poi Kho Tak Si) →


Lawmhpi Cio Hna Usih : Khampat Ah Khua Sa Mi Iang Khun Tial Nih Laimi Phun Huap In Pakhat Nak 5 D A Hmu – FIAKFAIROCK\nLawmhpi Cio Hna Usih : Khampat Ah Khua Sa Mi Iang Khun Tial Nih Laimi Phun Huap In Pakhat Nak 5 D A Hmu\nKawlram Tanghra result cu a chuah cang caah kan um nak hmun cio in mah le khua dirhmun cio cu theih cio a si cang. Micheu cu an i nuamh len lio ah micheu cu mitthli he ‘inn leng’ zong chuak ngam lo in khua a sa mi an tam pi lai. Cucu vawleicung phung a si ko caah a tuarzia thiam tu a hau i hmailei tu ah ka aung ve te hrimhrim lai timi lungthinput belte cu ngeih a hau ve.\nKanmah lai miphun bak a si mi Nungak Iang Khun Tial nih 5D (Eng,Chem,phys,maths,Bio) an kan hmuh piak caah lunglawmhnak le upatnak kan pek. Iang Khun Tial hi Rev. Van Lal Uk (Farrawn) le Pi Thlia Par (Zaantlang) hna i an fa le lak ah a hniang bik pahnih nak a si.\nAn chung khar in Khanpat Myo-No.4 ah khua an sak liopi a si. A pa hi kum 2016 ah khan Khampat No.4 ah Believers Church Myanmar (BCM) ah cantling rian a ttuan mi a si i a tu hi Church Pastor a ttuan cuahmah lio a si.


Khrihfa ralrin kan hau: Ralkap nih Kachin biakinn an luhhnawh | The Chin Express\nKhrihfa ralrin kan hau: Ralkap nih Kachin biakinn an luhhnawh\nUknak firtu Myanmar ralkap cozah nih “phungninglo thil nan tuah” tiin Kachin state, Mohnyin peng um khrihfa biakinn 3 an luhhnawh i ralkap duhlonak tehte an kawl.\nZarhteni ah Kachin khrihfa biakinn an luhhnawhmi 3 cu; Kachin Baptist Convention (KBC), Roman Catholic Association le Anglican Association biakinn an si.\nKBC pastor Rev. Awng Seng nih, “An luhhnawh sawhsawhmi si lo. An thlok dih cikcek. Biakinn area hruang an kai i area chung um inn vialte an thlok dih. Ralkap bawi pakhat cu kan inn kutka hraam ah a ra i bia kaa khat hmanh a chim lo, inn chungah daireck a lut i a thlok dih,” tiah a chim.\n“Ralkap nih cun ‘sandahpiah hruaitu nan biakinn ah a um i biaknak hruaitu pawl sandah an piah ve tiin cunglei nih thawng an kan thanh’ ti lawng an chim.\n“Hnawmpung tiang an thlok dih,” tiah pastor nih a chim.\n“Mah hi cu Khrihfa cawnpiaknak i hrawmnak biaknak hmun asi. Kawl an duh ahcun biaknak hruaitu pawl sinah nawl an hal hmasa awk si. Hriamnam he ralkap nih mah nawl in biakinn an luhhnawh i an thlok dihmi hi cu ral hlah maw an doh ti awk in. Cohlan khawh ding asi lo caah fak piin ka pom lonak ka langhter. Biaknak hmun hmanh hitin an tuah ahcun, mipi inn chinchin ahcun zeitin dek an um lai. Khuazei hmanh a him ti lo,” tiah Rev. Awng Seng nnih a chim.\nRalkap nih biakinn 3 an thlokmi cu zeihmanh an hmu lo tiah theih asi.\nRoman Catholic Association chungtel pakhat nih, “Zeizong vialte an thlok dih. Ralkap duhlo langhtertu pawl an kawl fawn hna. Kan motocycle tiang an thlok dih,” tiah a chim.\nMarch 13 zong ahkhan, Kachin khualipi Myitkyina um Kachin Theological College and Seminary (Nawng Nang) cu ralkap nih an thlok dih.\nKBC tu cu ralkap nih an biakinn thloknak nawl an hal hmasa hna.\nKBC president Dr. Hkalam Samson nih, “Biaknak lei hruaitu pawl cu biadik a chim zungzalmi kan si. Buddhists, Hindu le Muslim zong mah ṭhiam. Biaktak a chim zungzalmi biaknak inn pawl hitin thlok cu tuksapur bak asi,” tiah a chim.\n“A herh lomi hriamnam torlecheng he ralkap thlah in biakinn thlokter cu hremuknak hmelchunhnak asi. Biaknak hmun pawal cu hmun thianghlim an si. Pathian cu chim hmanh hau lo. Hmun thianghlim ah ralkap keden le meithal he thlanglamhnak tuah phung asi lo,” ati.\nMarch 1 zongah, Shan state Lashio um KBC biakinn cu ralkap nih an baoh i biaknak hruaitu 10 leng ni 2 chung an tlaih hren hna. Biakinn area lei a zaammi sandahpiahtu pawl an kawl hna i biakinn chungah meithal hna an puah.\nBiakinn 429 le member ting 4 leng (Chin state milu zat deng) a ngeimi KBC cu Kachin ramkhel le zatlang kongah a biapi taktakmi asi.\nKBC nih “ralkap cozah kan duh lo” ati i ni fatin federal democracy le tlukruannak caah thlacamnak a tuah peng. — Irrawaddy\nHmasa thawngpangDr. Sakhong: NCA sachoh a rawk lo, nain ralkap cozah he cun ramkhel biaruahnak kan tuah lai lo\nHnu thawngpangKawlram CDM caah Malaysia tangka ting 1 leng (RM105,586) kan kuat


Ramdang leiin 10million bawmhnak kan rak hmuh mah bawmh nak cu a zaten in CNA kut ah a kut dih lo! – The Cherry Par\nRamdang leiin 10million bawmhnak kan rak hmuh mah bawmh nak cu a zaten in CNA kut ah a kut dih lo!\nKa lung chung bia van chim ve ko ning aw…Ka Chinmi mitam deuh nih kan I zoh mi le kan ibo chanmi cu CNA/F hi an si ko lai dah ka ti. CDF zong kan i bochan tuk ve ko, asinain khaw tampi ka kalnak i khua nu khua pa nih bia An chimmi ka ruah tik ah CDF tu hi um loin CNA ah hin I fonh dih hna sehlaw kan thazaang thawng deuh lai dah a timi hi mi tam deuh I lungput asi.\nCDF duh lo bia asilo mu… Upa tampi nih mah bia an chim tikah ka lung chung I um ngai mi cu asi khe ko ee… Ramdang lei zong nih an si khawh chung pin leiin an kan bawmh ko nain zeiruang ah dah kan hriam hrei hi an kan bawmh Ning bang in zeipi pa khi a si ngha lo? Ti in ka ruat ve tawn. Be na bia ah Ramdang leiin 10million bawmhnak kan rak hmuh mah bawmh nak cu a zaten in CNA kut ah a kut dih lo.\nCDF kut ah 50% alut, CNA ah 50% alut ve. chu tikah CNA nih bawmhnak an hmuh mi nih cun ka fiang ngai mi cu Uniform kha an caw hmasa bello..Bawmhnak an hmuh mi nih cu Auto meithal cawknak ah atam deuh an hmang… Cun CNA hi zeitluk in dah an har timi zong hi chim ding atam tuk rih.\nRalram an um lio can hrim ah tlun khawh asilo, CDF cu an ra tlawm pal ah an tlung ko.. zeitik hmanh ah CNA nih an caa bel hna lo aruang cu kan nawl asi tiban tuk deuh khin an um.. Cun CDF cu khua lei ah an duhtik can ah an tlun khawh caah pocket money zong an nei ngai hna…ka chim duhmi cu CDF ka duh lo bia asilo. A tha tuk ve ko asinan in acung lei I ka chim bantuk in bawmh nak arat tik ah CDF cu atute I adir mi an si tik ah, kha bawmhnak kha uniform cawknak ah an hman…. Cu hmanh ah an I za Deng rih lo.\nCNA nak in CDF um mi an tam deuh caah tangka tam tuk uniform cawknak an herb rih.. Awi khat te hmanh ral atu rih lo mi khua chung I a um saw sawh mi zong nih uniform an nei dih hna.. uniform pakhat hi kawlram phaisa I tuak ahcun ks50000 hrawng asi cang van ruat hnik uh? Uniform nih ral kan tu lo daw kaw.. Khi tluk khin CNA an har lio ah CNA cu e kha e kan ti hna…sorry bak nan si hna.\nCNA nih an duhmi cu Auto melthal tha asi an duh bantuk in an si khawh chungin bawmhnak an hmuh mi chungin an cawk, acung lei ka chim bantuk in CNA ah um dih sihlaw 10million bawmhnak kan hmuh mi khi CNF ah alut dih ngha zeitluk khin dah kan thawn cang ngha mu…Cu lawng asi rih lo…tlang dang te te nih nan tlang CDF vio bawmhnak nan pek hna… Nan pek mi hna zawng hi atam ngai ti ka theih ko..asinain auto meithal acawk mi tlang le angei mi tlang cu tlawm te lawng an si hna.\nZiah phaisa vialte tu ta lai meithal maw an cawk dih? Nai sai….Camp an ngei cio adang tein camp zong nih an herb ve cu ta.. Chim ding atamtuk CNA/F le CDF karlak ah huatnak chiah seh ka ti bia asilo mu. Cucaah cun tampi video tu in CNA an harnak zawng chim ka zuam te lai…Mah ka ca post mi hi CNA ah um dih hna u sihlaw kan thawng deuh lai tiah ka ruahnak ka chim mi si..Nan za te cung ah ka lawm. By CNA supporter.\n← Chin Ramkulh ah Hriamtlai thar phu 2 a dir mi Update Thar\nMara Army hi ZRA Bantuk Ansi Sual Hnga Maw? →


KIA Hriamtlai Phu Kah Tih Ruangah Ralhrang Phu Nih Thluak An Hmang Ve Cang – The Cherry Par\nKIA Hriamtlai Phu Kah Tih Ruangah Ralhrang Phu Nih Thluak An Hmang Ve Cang\nRalhrang tapung phu nih KIA hriamtlai phu kah ding an tihtuk caah thil phorh tilawng pawl cu thetse rawnmi sawngkhoi in runvennak tuah dingah Bhamo Khuipi lei ah kal an itimh, tiah thawngpang theih a si. Mandalay tiva kam ah a dirmi Pataing le Pinlung tiin min pekmi cozah ta thil phorh tilawng pawl cu ralhrang tapung pawl nih minung, eiding le hriamnam pawl phorh dingin Bhamo khuapi lei ah kal dingin timhtuahnak an ngeihnak kong cu thawngpang theih manh a si hoi.\nRalhrang tapung pawl nih hi thil phorh tilawng pi cu thetse rawnmi sawngkhoi le motor ke tayan ti bantuk tampi in an khuh dih i special tein timhtuahnak an ngai, tiah thawngpang a chuak. Hi tilawng pi cu ramchung tilawng lei kalternak nawlngeitu zung (Department of Inland Navigation) nih an ngeihmi a si. Thilri phorh le minung a phorhmi cozah tilawng a si nian atu ahcun ralhrang tapung pawl nih an i lak cang i, anmah minung le eiding tirawl pawl phorhnak caah an hmang cang, tiah theih a si.\nAtu tan hi tilawng pahnih cu minung le eiding pawl phorhter dingah an izuam cuahmah lio pi a si. Irrawaddy tiva pi ah ralhrang tapung pawl nih tilawng in an ralkap, hriamnam le eiding pawl an rak phorhmi cu KIA hriamtlai phu nih an rak phomh peng hna caah atu hi a vun izuam than mi a si, tiah thawngtheih a si. Tutan ralhrang tapung pawl nih tilawng an kalternak ding hi Mandalay in Bhamo lei ah an kalter lai, tiah thawngpang theih cia a si cang.\n← Zualko: Rev. James San Thawm Thang (GBC Pastor) Nih Mual A Kan Liam Tak Ee\nYangon, Mandalay tbk Kawlram khuapi lei ahcun inn number vialte an hnawh/lak dih cang →


Hakha Mino Bochan Mi Salai Thian Bawm Sang Le A Hawi Le Pathum Kalay Ah Lanhpi An Si — Salai Ephraim Thawngpang\nHakha Mino Bochan Mi Salai Thian Bawm Sang Le A Hawi Le Pathum Kalay Ah Lanhpi An Si\nSalai Ephraim September 30, 2021\nPeter Thian Bawm Sang Telh in Minung 3 Kalay Thonginn ah an Kalpi Hna.Hakha SAC ralhrang nih an rak tlaihmi hna CDM palik pahnih le Peter Thian Bawm Sang cu nihin zaanlei sml 3:45 hrawng ah Helicopter in Kalay thonginn ah an kuat hna, tiah chungkhar sin in thawngpang kan theih.Peter Thian Bawm Sang hi aluancia March 8 ah khan Laipawnglung ah an ra tlaih i pohma 505 (a) in taza an rak cuai hnu ah kum 3 thongthlak ding in bia an rak chiahpiakmi a si.\nPeter Thain Bawm Sang hi District biaceih zung ah biaceihnak tuahpiak nolh ding in chungkhar nih an hal (appeal/အယူခံ) i, biaceih nolh ding in nicaan zong an khiah cang ko nain nihin ah Kalay lei ah an kalpi diam hi a si. ”Ta Sang cu kum 3 thongthlak ding in bia an chah ciami a si. Mah kha District biaceih zung ah biaceih nolh ding in kan luh lio a si i, October 8 khi biaceih zung kal ding a kan timi a si.\nAsianin, tu zaanlei ah khan Helicopter in Kalay lei ah an kalpi an ti,” tiah Peter Thian Bawm Sang chungkhar nih The Chin Journal ah an chim. Kalay an kalpi hlan deuh ah chungkhar nih palik sakhaan le Rungtlang (266) sakhaan zong ah an vung kal nain luhnak nawl an rak pe hna lo. “Kan theih bak in palik sakhaan ah kan kal ko nain kan tong manh ti lo. 266 ah an kalpi cang an ti i, kan va zulh.\nKan phanh cun luh a ngah lo an ti. Asinain, kan hngah rih. Gate ah COVID-19 an check dih hnu, an kalpi lio ah a lang in kan hmuh i kan kut lawng kan zah ta manh,” tiah a chim chap. Peter Thian Bawm Sang hi Yangon ah a ummi a si i, sianginn a dih hnu ah Hakha ah rian a ttuanmi a si. SAC nih ram uknak an chuh hnu, kan Laitlang chung tlaih a tong hmasami hna lak ah aa telmi a si.\nSeptember 30, Hakha\nMin Aung Hlaing Nih Kahdohnak Kan Ngol A Ti Mi Cu CNF Nih Leh Nak An Tuah →\n← Meithal Kuan Fangkhat Hmanh Hman Hau Lo Te In Bawipa Nih Ralhrang Sakhan A Kan Pek


Macawtaco kaa zongmingtei hei Khazing hme letah kaaning leh kaa kong kaa rei cy tae a.\nKhazaw a tua thoning taikhei Khazing tah hmuh khy lypaw a cangnah zia khah a sepaw teitah a langsah thlang ka, ma cawh chaizaw tah a hmingpaw a thawtlungnah le a pathaipaw Khazing a cangnah khah a cang. Ma cawh cawngsaw tah Khazing a hming tuapaw vytei taihei aa hmuh khy thlang. Macawtaco cawngsaw tah zekhatahmai tah thai cangkhynah lang ung be.\nMacawtaco pakheh le pakheh sua biachaw a cui la, thlawchang a baw my lo, ma pawsui co naa dang khy hi. Mehdingpaw a thlawchangnah cawh hming a tua khypaw le mua a hnuipaw a cang.\nGental cawngsaw sahlo tah Moses biapeh khah hnui bei he, macawtaco aa sua tihtah phungbia lytah a ly hra he. Juda cawngsaw sahlo tah phungbia khah aa hnui, macawtaco aa sua tihtah phungbia hratah sua phosah a cang he.\n A buipaw dunah hni thlang tei, rai hre pawtah a mai pacia tei a ung lypaw le a buipaw dupaw a tua lypaw sae cawh ui hlupui tah chei a cang a. Canghrasala, a buipaw dunah hni ly hmotei dangtah tlang a cangpaw suanah a tuapaw cawh a cawng vy tah chei a cang a. A hlupui peh a cangpaw cawh a hlupui hae kaw a cang a. A hlupui kai sahpaw cawh a hlu vy tah hae kaw a cang he a,” a tah.\nMacawtaco pakheh le pakheh thawzaang a pei la, naa tua teipaw hrakhei a pasy leimei my lo.\nZecawtamaw tatah phungbia taco Khazing thingaenah long khah a chuakhui. Phungbia a ung lynah hming leco phungbia ronah zong ung khy be.\na phei a hmangpaw le, a leihopaw le, sae a zua laipaw le, a hinghepaw le, biacenah letei biadih a rei lypaw sahlo aa cawtah tuapaw a cang.\nCanghrasala ka ca ching he, biacenah ning leco mingting maikaw cawh aa rei suapaw bia maikaw khah aa rei pase kaw a.\nCanghrasala, a buipaw dunah hni ly hmotei dangtah tlang a cangpaw suanah a tuapaw cawh a cawng vy tah chei a cang a. A hlupui peh a cangpaw cawh a hlupui hae kaw a cang a. A hlupui kai sahpaw cawh a hlu vy tah hae kaw a cang he a,” a tah.\nKhri aa cizawpaw naa cang cawtah pakheh le pakheh naa rai a daw my lo.\nThaikheh sahlo tah a pungnah aa bang saipaw hrakhei, bang sai kheh he peh seh. Kaaning duisai cawh pakheh le pakheh a pasy vy tima he peh. Zecawtamaw tatah Abuipaw Ning cawh a nae vy lo leimei myca.\n Canghrasala ka ca ching he, biacenah ning leco mingting maikaw cawh aa rei suapaw bia maikaw khah aa rei pase kaw a. Zecawtamaw tatah naa bia lilaw khei thai cang he ceh ka, naa bia lilaw khei sua phosah na cang tae he ceh,” tatah a tah he.\n Uny sahlo, pakhehpaw cawh suanah letah a tlah a cang caco, naaning Thlawpaw saw a cangpaw takhei ma paw cawh reinai teitah lang ding letah naa va kawkhui ruapaw a cang. A mingpai my lo, naaning tu maw tuhso cang hrah lehe ceh. Naa hmingrih khah a chang la, ma naa tuanah thong khei, Khri phungbia khah naa patling a.\nMataico, pakheh le pakheh ka do khy nápaw he peh tah le hming chawpaw kaa tuapah khy nápawtah zawngrawhnah hnui cy he peh.\nAma cawh kaa sua ngethainah cawtah a thuihlainah tah cang ka, kaaning kaa suanah caw long tah cang lytah khazaw pungpaluh suanah caw zong tah a cang hrah.\nZecawtamaw tatah pungsaw tah kaa ung chung tah achawpaw cang seh, achiapaw cang seh, kaa tuapaw hming naning cy khei a mai hmuh kaw rua pawtah Khri a hme letah biapace pawtah ka chuh cy hrahring tae he peh.\n Zecawtamaw tatah sungkheh tei taithuinah a cawngtei kaa ingpaw tahei chaizaw rungnawnah kaa cawtah chuasah ka, zekhatahmai tawching khypaw cang be. Macawtaco hmuh khypaw khah ming be ca peh ka, hmuh khy lypaw khah kaa ming hri. Zecawtamaw tatah hmuh khypaw cawh sungkheh caw long cang ka, hmuh khy lypaw cawh chaizaw cawtah a cang.\nMacawtaco dinglynah khah pahluhly la, pungkheh letei a peitlepaw kaa cang cy cawtah hei naa ingpaw cacy khah biahmuisui ching my lo.\nNaa hmingrih khah a chang la, ma naa tuanah thong khei, Khri phungbia khah naa patling a.\nCanghrasala Ama cawh aphy lytah ung bang beh. Naa cawtah avai taitei khua a so sahpaw le aaning leh aa cai naning tah saze a ca pehnah pawhe hei a chahnah khah a langsah ka, e le ba a hlupui ca pei he ka, naa lung khah a lawngná tah a chisah kho,” tatah aa y.\nMeh hlu vy tei a cung letei naa tlung sahpaw dangtahnah cawh a cawtah a zaw myca.\nTaico, uny sahlo pakheh le pakheh lungtlah teitah ung my lo, tatah kaa Buipaw Zisu Khri ming tah naa zongmingtei tah ka ca naw he, ma pawsui co naa hrong letah a pachainah ung be ca ka, thinglung le rawhnah letah tlangtling teitah na pakong khy he ceh.


[VIDEO] Benjamin Sum le Yaw Kee hmurka - Myanmar Idol Top 11 | THE CHIN EXPRESS\n[VIDEO] Benjamin Sum le Yaw Kee hmurka – Myanmar Idol Top 11\nAtu lio Chin vawlei pumpi a hnintu Myanmar Idol Season 4 Top 11 chungtel Benjamin Sun, Yaw Kee le Esther Dawt Chin Sung cu Kawl celebrity media nganbik a simi MC le adang tampi nih bia an hal ve hna.\nBenjamin Sum le Yaw Kee an halmi hna zoh usih. Esther Dawt Chin Sung an halmi cu kahin kan ṭial cang, hmet law rel khawh asi.\nYaw Kee nih, “kanmah 11 ningin pakhat le pakhat kan thiamnak aa dang cio. An dihlak in power khat ṭhipṭhep tein an ra cio hna i an thiam dih. Kan i zuam ṭimi hna sinin i lak awk zong tampi um,” tiah a chim.\n“An i ziak khunmi hla phun (genre) um cio i mah bantuk ahcun ṭha tukin an sak khawh cio hna. Nain kan i ziakmi cio lawng sak khawh si lo, hla phunphun sak asi caah kanmah 11 ningin hla phunkip kan ngai cio hna. Kan i tim cio hna.\n“Mipi nih tha a kan pekmi a lakka sinak hnga lo, a ṭha bikin kan sakpiak khawh hna nak hnga kan dihlak in kan i tim cio,” tiah a chim.\nBenjamin Sum nih, “avoi 1nak bik Live zuamnak caah tampi timhtuahnak ka ngei. Solo Round zuamnak kan dih cangka in hla ka ngai colh. Hlasak a kan chimtu saya/ma nih a kan chimhmi ka si khawh chungin ka zulh i tampi kaa zuam,” tiah a chim.\n“Ka aw ngan tukmi cu Pathian thluahchuah asi ka ti ko lai.\n“Kei cu tlangcungmi ka si tikah ka aw zong pei i ka zuam ṭimi ka hawile nih cutin khatin na chuah lai ti an ka chimh tawn, unau chuakṭi khat bantukin kan um hna,” tiah a chim.\nCun, STUN Magazine sinah Yaw Kee nih, “kanmah minung 11 lakah keimah hi a mui chia bik [hihiii..], cun a tung niambik zong ka si caah ka mui zong i dawh deuh dingin ka zuam cuahmah,” tiah capo in a chim.\nBenjamin Sum nih, “avoi 1nk bik Live (Top 11) tiang ka phan kho lai maw ti ka rak hngal lo, atu bantukin ka phanh khawh caah hringtu ka nu caah hla fung 1 te kai thimmi um. Ka nu caah sakpiak ka duh. Hla khawngsin cu “Ka Nu Caah (Ame-a-twet) ti asi,” tiah a chim.\nYaw Kee le Benjamin Sum nih thapetu mipi cungah an i lawmh tuknak kong zong tampi an chim. Acung le tang video 2 ah tling tein zoh khawh asi.


President Trump Nih Muslim Ram 10 A Phihkhar Mi Hna Le Myanmar Ram Kong Fianter Nak – Chin 11 News\nPresident Trump Nih Muslim Ram 10 A Phihkhar Mi Hna Le Myanmar Ram Kong Fianter Nak\nUSA President Trump nih hin Muslim ram a si mi hna ram 10 cu US ah lut kho lo ding in phihkhar nak a rak tuah piak hna. Zeiruang ahdah cu ram 10 hna cu a phihkhar hna ti a si ah cun USA chung ah Muslim biaknak a thancho khawh lo nak hnga ding ah a si. Cu Muslim ram 10 hna cu Iran, Libya, Somalia, Syria, Yemen, Sudan, Nigeria, Kyrzystan, Tanzania le Eritrea hna hi an si.\nCun Muslim ram a si ve lo mi hna chung in ram 2 hi USA ah lut kho lo ding in phihkhar an si ve i cu hna cu Myanmar le N.Korea ram hi an si. Zeiruang ahdah Myanmar hi President Trump nih a phihkhar ve ti a si ah cun Rohinghya Muslim ruang ah hin a si tiah an chim, cun Myanmar citizenship i awlzaang tein an hmuh khawh hna caah Muslim pawl nih Myanmar citizenship hmang in USA ah an rak lut sual lai ti hi fiang tein a theih ruang ah Myanmar ram hi USA ah lut kho lo ding in a phihkhat ve nak zong hi a si.\nN.Korea zong hi Muslim biaknaka bia mi cu an si lo nain USA le N. Korea pehtlaih nak a that lo ruang ah phihkhar an si ve nak hi a si. Cun Chad le Iraq ram zong an i tal ve ko nain hi ram 2 hna hi cu an konglam fiang tein langhter a si lo. Cun India President Modi zong nih Muslim ram 3,Pakistan, Bangladesh le Afghanistan ram hna cu a phihkhar ve hna caah biaknak ral a tho sual lai ti hi thinphang in an um ko hna. Ref: Mizo World News


Dr. Sasa Kong Cu A Fiang Chin Lengmang Ko! – Chin 11 News\nDr. Sasa Kong Cu A Fiang Chin Lengmang Ko!\nAn ral tu hna caah thla va camh piak hna” ti hi chimh afawi tena’n tuah a har bik mi asi lai dah! ka ti.\nDr. Sasa thangchiat le hmualphoh nak ca internet cahmai ah an rak thlah mi karak rel ve. Athang chiat chimtu pawl caah Dr. Sasa nih thla a cam piak hna, timi zawng ka hmuh chap.\nDr. Sasa hi Apa (Pupah A.B) raithawinak, an chungkhar thlacam nak, (amah pumpak hrimhrim, thla a cam tuk mi asi) pekchanhnak le zumhnak in, atu dirhmun aphan kho mi asi caah, amah hmual aphoh mi le zoh alangh mi hna caah thla a cam piak anti mi hi acam piak hrim lai tiah ka zumh.\nDr. aa liim kaa-ah, (Kawlram chung luh angah rih lo) Health and Hope Clinic, Indo-Burma border ah adirh. Harsatnak tampi arak tawn. Clinic dirhkhawh lo ding tiangin, adohtu an rak um. Adohtu vialte hna kha thlacam lungsau nak in Pakhat hnu pakhat ava panh hna, ava nawl hna, an tang ava dawr hna.\nCu lio ahcun, atu I, thangchiat, Hmualphoh ca bantuk hi, an rak chuah i, Mizoram cozah sin tiang an kuat. An Ripot. Cu ripot nak ca pawl cu keimah zawng arak ka zoh ter I, karak hmuh, karak rel ve bal.\nIh, atu I, Khua a ka ruah ter-ngai mi pakhat cu;\nPolitics kan celh, tive ko ttung I, mi thangchiat chim (personal zoh va langh) le mi hmualphoh ahmang mi hna hi Miphun le Ram adawtu ansi kan ti kho hna hnga maw? tihi asi.\nMicheu khat nih le, heh..tiah, Mi thangchiat bu in, Me pung an i dawnh ve hui.\nMi cawng-oih chim in Me kawl ahmang mi kan um. Hi MP aa cuhmi pa hicu; Dr. Sasa a huat tuk ruangah Me ka pe lai ‘OR’ Pu No Than Kap ahuat tuk caah, hi pa/nu hi Ram adawt bak asi tiah, atimi kan mipi chungah an um ka zum lo. Mi pumpak sawi si lo-in, a dik lo ning piin mipi an thlen I, lih hna an chim asi ahcun, an bia lila in, den ve tthan ding an si ko.\nDr. Sasa hi MP thimnak ah aa pe i/aa cuh mi zawng asi lo. NLD Me hmuh khawh nak caah bawmtu pakhat men asi. Phung ning lo-in a cawlcang lo I, Miphun aleirawitu zawng asi lo. Nangmah le keimah ve bang, Political party pakhat fekte’n a dirkamhpi tu cu asi ve.\n“A Tree That Bears Fruit Will Always Be Stoned” Lai holh cun, A thei arah deuhmi thing kung cu lungcheh a tawn khun… tiah hei leh ko usih. Adik, ahmaan, a phung zawng asi ko. Aphur in phongh I, ro-car ter belte i tiim hin hla usih tiah, ka ruah nak ka vun langh ter ve mi asi.\nKaa lawm. Catialtu: Paul C. Tha


Israel Le Hamas Ralhrang Buainak A Linsa Chin Lengmang. Ralhrang Nih Israel Bus Puak Viar An Kah - Ramleng Chinmi\nHomeThawngpangIsrael Le Hamas Ralhrang Buainak A Linsa Chin Lengmang. Ralhrang Nih Israel Bus Puak Viar An Kah\nNovember 13, 2018 Van Ram Thang Thawngpang 0\nPathian nizan ah Israel Special ralkap le Gaza Strip ah hmun a khuarmi Hamas ralhrang pawl cu fak lak an va phomh hna. Ralhrang pa 7 an va thah khawh hna, an thah mihna chungah an hruaitu pakhat zong ai tel. Israel Special ralkap lei zongin minung pakhat a nunnak a liam pinah a dang pakhat nih fak taktak in hliam a tuar ve.\nHamas ralhrang nih nikhat ni zanah Israel cu fak taktak in an van phomh ve hna. Voi 300 hrawng rocket le miakpi in Israel ram an kah. Israel civil minung pahra nih nih an i citmi Bus zong Hamas ralhrang nih rocket in an kah ciammam i Bus zong a puak viar. Bus ai citmi Israel mi zong fak lakin hliam an tuar, a thimi an um hraw lo tiah VOA nih a langhter.\nIsrael ralkap nih leklak lehrulh an cham colh ve hna. Raltuknak vanlawng in Hamas ralhrang pawl nih an hmanmi Hamas’s Al-Aqsa Television cu an kah piak ciammam ve hna i an hrawh cikcek. Cu pinah ralhrang pathum an thah khawh rih hna tiah VOA nih a langhter.\nIsrael le Hamas ralhrang buainak hi a zual lei a panh thluahmah cang, biatak tein ral zong thawh khawh an si cang. Hamas ralhrang leiin rocket voi 300 renglo Israel ram an kahnak kongah US nih Hamas ralhrang sual a phawt hna. Israel leiah kan ttang, kan dirpi hna. Israel nih a ram le mipi runvennak caah a duh ning paoh a lehrulh khawh hna tiah US lei nih an chim ve.


Hmaizarh cu tangkop phak hlan ah Rung Lian Ceu Cu Ukling nih a tei hrimhrim lai ka zumh – Zion Tlang Media\nHmaizarh cu tangkop phak hlan ah Rung Lian Ceu Cu Ukling nih a tei hrimhrim lai ka zumh\nJanuary 10, 2020 admin Chin\nRung Lian Ceu hi paih phun tam ngai a thiam ko nain kehlei vangkhen lawng hi a miteinak kuat a si. Cucu fawi tuk in ai phet khawh ding Ukling nih a theih tuk cang. Hi ruang ah 2017 ah khan Ukling a liang ilh buin minute 25 chung ah Runglian nih a rak tengh khawh lo kha a si. Tangkop ah cun dawh ngai in a tei ko. Hmaizarh cu tangkop phak hlan ah Ukling nih a tei hrimhrim lai ka zumh. A ngiar nak sau tuk cang, a ngamh tuk fawn tikah kei cu 💯 bak Ukling ka zumh. Credit: Salai Lungthli Tum.\nIran nih Iraq i American ralkap pawl an umnak inn le lo a kah ko hna nain, minung a thimi an um lo, cun Iran zong hi “a thawngpang a dai deuh ngaingai cang” tiah Trump nih a chim. WASHINGTON — Tehran nih Iraq ah a ummi Amerian ralkap pawl missile in a kah hnanak a ruang cu an general an thahpiak hna ruangah telrul a cham hna bia a si i, hi piin cun American ralkap hi kan kap chap ti lai lo, a donghnak a si ko lai, tiah Tehran lei nih an chim hnuin, a tu bantukin Trump zong nih Iran he raltho lo dingin bia a paunak zong hi a si.\nA tu bantukin Iran daih lei a panh hi party dihlak kan lungre a theihmi kongah thiltha ngai a si ko, cun vawleipi ca zong ah a thami a si, tiah White House i Live in bia a chimnak ah Trump nih a chim. Kan hnung zarh i American nih Iran ralbawi drone in an thah ruangah Iran nih lehrulhnak a tuah colh i, nizan ah khan Iraq i Americal airbase pahnih cun missile in a kah colh ve hna. Cu ti a kah hna a thaizing bakah a tu bantukin Trump nih bia a chimmi hi a si. Airbase an kahnak ah a thimi an um hraw lo.\nGeneral Suleimani an thahpiak hna ruang i teirul cham an duh ruangah a tu bantukin missile in an kah hna hi a si ko caah, hi missile kahnak vial lawng hin an karlak i ernak hi a dong kho mi a si, tiin a chuekhat mithiamsang pawl nih an hmuhchung nih a si. Cun anmah Iran lei hrimhrim zong nih missile kahmi vial hin kan donghter ko cang lai, tiin Mohammad Javad Zarif (Iran foreign minister) nih a chim.\nAmahbelte cu, a tu lawlawse (for the time being) ah an i tithiamlonak hi dong ta ko rih hmanh sehlaw, ni le thla a hung rauh in cun an i hmuthiam thai lai cu kan zum kho lo, tiin a cheukhat nih an chim ve. Middile East ah hin Iran nih mithalo phu tampi ai ngeih hna caah, cu hna pawl nih cun American siseh, Israel, Saudi Arabia heiti bantuk American a hawile pawl hi hnahnawh an pek peng ko rih hna lai i, a bikin American ah cyberstrike an tuah khawhmi a si.\nKan geneal Suleimani an kan thahpiak hnu hrimhrim in cun, Americans pawl hi Middile East in thawl viar kan i tim hna lai, tiah Iran President Hassan nih a chim. Tutan missile in ka dohmi hna hi a donghnak a si awk a si lo. Kan i tinh taktak mi cu, Middle East in American muisam lenter ti lo hi a si, tiin “America ah thihnak tlung ko sseh! Israel ah thihnak tlung ko seh! Tiin a aumi mipi le Muslim tlangbawi pawl lakah an supreme leader Khamenei nih a chim.\nGeneral Suleimani an thahmi vial lawng hin a dih lai lo, Iraq ah ummi American ralkap minung 5,000 hi an dihlak in dawi viar an duh hna. President George W. Bush nih Iraq doh dingin nawl a chuahnak in kum 17 hnu ah, Iraq i American base pawl hi Pentagon nih sungh dingah ai ruah pah cang mi an si. General Suleimani Drone in kah dingin nawl a pek hnu ah tuzing ceu hi Trump nih mipi sinah fiangin bia a chim a si. Hi kongah tweeter hna ah cun biaka chun a chim len ko nain, official ngaingai in a chim theng rih lo.\nTutiang i president Trump nih a chimmi bia zoh tiah ai ralchanhmi le a fianglo mi tete an um. Cuhlan a chim bangin ral a thawhter taktak sual ah cun, cucu War Crime ah chiahpiak a si sual lai caah, Iran i cultural site (hlan thilri an chiahnak) pawl tu ka kah lai, tiin Trump hi a bia an letter mi a si. Iraq i American ralkap tampi a thattu ah hin general Suleimani hi tuanvo a ngeibiktu a si, ti a va si ko hmanh ah, tutan i hriam le naam heh a pawh i kahdohnak tuah ai timhmi kongah mipi theihin a ruang thitha in a chimmi a um fawn lo. Naicikua i American embassy le airbase pahnih a kah hna ruangah lehrulhnak tuah a duh le si, a timi an um bangin, “cuhlan i a puarthaunak vialte ruangah pei kah a timh cu a si ko cu” tiin a ti mi zong an um len ve.\nDrone strike an tuahmi kong zongah biafiang a umlo khan in Democrats lei nih an hmuh ve caah, biahalnak an tuah len. House dihlak le Senate dihlak ah hi kong hi chimceih dingin Gina Hasel, CIA director, le a dang administration officials pawl ton an i tim. President Trump nih phung nih a ngeihmi tang te ah a nawlngeihnak a hman i, 2002 i President Bush kutah Congress nih nawlngeihnak an pekmi phung zulh in mah le mah (ram) kilven duh ah hi bantuk cawlcanghnak hi tuah khawhnak nawl ai ngeihmi a si, tiah White House nih a chim. Iran he raltho dingin President nih nawlngeihnak a ngeihmi hun rengh dingin House ah vote ka thlirter hna lai, tiah Speaker Nancy Pelosi nih a chim. Asinain cu bantuk khuakhan cu Republican nih an ukmi Senate nih an cohlanpiak bal lai lo, Trump chinchin nih cun naisai.\nIran he ralthawh lo dingin a cheukhat Democrats nih cun Trump cu thazang an pek taktak ko. Tawlrel awk thalo lakin ralpi hna a thawh sual lai caah, an kaphnih ning tein buainak hi hrial hna sehlaw a thabik ko. Ralthawh kan duhlo, tiin Iran lei zong nih an chim cang ko i, lungtak a si le si lo kan hneksak hna caan a si. Trump nih hin kaphnih biaruahtinak in karhlan i, kan thazang nganbik hi kan ralthazang a si lo i, vawleipi huap in mi kan hruai khawhnak (leadership) thazang a si hi Trump nih hun thei peng sehlaw kan duh, tiah Senator Jeff Merkley of Orrgon nih a chim.\nBuainak karhter lo dingin kan duhpiak ko. Kannih cu a thawngdeuhmi kan si bangin, zeitik can paoh hnung kan tolh kho, cun hmai zong kan fong kho ko i, a herh a si ah cun hmunhma le caan zong duh paoh in ai thim kho kan si. Kan President zong nih hin buaibainak hi hrial a duh ve ko lai, ti ka zumh. Amerian nunnak le a duhnak kilven dingah thatein ai timlam pengmi President a si, tiah Senator Mitch McConnell of Kentucky – Repulican leader nih a chim.\nGeneral Suleimani hi Iran duh zawngin Middle East a muisam remhtu dingin Iran nih an thlahmi le an i bochan taktakmi ralbawi a si. Shiite thazang hi Iraq, Syria, Lebanon le Yemen ah dirh a duh caah, hi ram pawl ah hin heh tiah ral a thawhtertu ralbawi ngan a si. Cun, Iraq i ral an tuk cingling i American ralkap minung 600 lenglo nunnak a laktu raldohnak kha hi general pa nih a kutritmi lawngte an si. Dec. 27 i rocket in Iraq i American base an kah ruangah American minung pakhat a thih zong kha hi pa kutneh a si, tiin American officials nih an zumhbikmi a si. Iraq ah hi general pa hi ai choklet ngai i, American minung tampi that dingin ai timhlamh lio ah an thah hi a si, tiah an chim.\nTrump nih office a hun co le cangka Iran hi US i a ral nganbik in a hun hmuh colh ve. Obama nih a kutritmi nuclear deal pi zong cu a hun chuahtak vurmar colh. Iran he biaruahtinak tuah dingin keimah lei ka cawlcang hmasa lai, a ti ko nain, Iran lei tu nih Obama he lungtlinnak an tuahmi hmangin a nuclear thazang cu a hun tuahtamh lehlam. New York Times\nPrevious Post:Tahtlang Khuami Pu Keptu Cu Tawlre Cin Ruangah Tahtlang Khuabawipa Nih Cozah Sin An Report Hnu Ah CNA Sinah A Report Than I An Tleih\nNext Post:2020 Thimnak: Minung Maw Kan Zoh Lai Party?


Dr SaSa bia. – Hakha Cherry\nDr SaSa bia.\nDr SaSa ban tuk minung Bawipa nih thluahchuah a kan chuah hi lawm a um tuk hringhran. A biachim mi hi tamdeuh cu international in a cawlcang mi khua a hmu kho mi a si bantuk ei khawh ngaingai a si.\nCu bel te tlawmpal te a biachim ah ka sia rem deuh lo mi cu Chin miphun kan pa le bochan mi chanhlun pawl ruahnak cu tu lio caan he a practical a ciah ti lo tiah kan pu le a ti mi hna zawn cu ka lung si deuh lo. Ram rum ramthawng hna cu an rampi biakhiak nak ah pipu mifim ruahnak an I bochan ngai ko an philh hna lo.\nUSA hna ah cun biaceih zung sangbik a thu mi hna khi tar a kal kho huaha lo mi deuh an si ti wak In an thih hlan lo USA biakhiaknak ah chiah an si. Cu nih a langhter mi cu zeitlukin an tar zongah chanh hlun he chanthar he cuanhin mi vial te karlak thil sining an mit nih a hmuh i an ruahnak ah thleidannak an hngalh khawh i biakhiahnak tuahmi a fek le a ding mi biakhiak nak an tuah kho ti hi a Lang ter ngai rua ka ti.\nAn chan a liam cang I an ruahnak a hman ti lo an ti bak lo. An thih ni lawngah an chan a dih ve. Vawlei pi Ram phunghram ah a fekbik mi I hruainak a ngei mi cu USA an si tiah kan pa le te le kan mifim tampi nih an kan chim ton.Credit-December Vandawtlian Hc\nNamneh mi miphun, mipi nih an mah te in an dir I an covo kong ah an chim ngam, an lak ngam ahau\nTulio Chin Chief caah ai tlak bakmi Pu Ngai Sak


Indonesia ah Myanmar Ralkap Uknak Duhlonak a Langhtertu Cheukhat Tlaih an Tong – The Cherry Par\nIndonesia ah Myanmar Ralkap Uknak Duhlonak a Langhtertu Cheukhat Tlaih an Tong\nApril 24, 2021 Cherry News\nAsean Summit kai ding in Indonesia ram ah Min Aung Hlaing a phak lecangka in Indonesia zatlang bu pawl nih duhlo langhternak an tuah i, Indonesia palik nih duhlo langhternak a tuahtu cheukhat an tlaih hna. Atutan Asean ramhruaitu hna tonpumhnak ah Myanmar kong biapi in ceih an timh i, Myanmar uknak chuttu le rammi 740 hrawng a thattu Min Aung Hlaing an sawm ve caah Democracy le Nuhrin Covo a dirkamhtu Indonesia zatlang bu pawl nih khua tampi ah duhlo langhternak an tuah hna.\nThawngpang dang Hakha khuapi chung kahnak kong, Nizan Hakha Vuanci Inn i Kahnak ah Ralkap 2 an Thi. Nizan zaan sml. 6:45 hrawng ah Hakha, Vuanci Inn chumtual ah a cangmi i kahnak ah ralkap pahnih an thi, tiah thawng kan theih. Hakha ngandamnak lei rianttuantu pakhat nih, “Ralkap pahnih an thi i palik pakhat hliamhma a pu. A hliamhma a fak ngai i a thih lai le a nun lai chim khawh a si lo,” tiah The Chin Journal ah a chim.\nNizan i kahnak hi zurit ruang ah pakhat le pakhat i siknak a chuak caah a cangmi a si, tiah mit in a hmutu hna nih an chim. Hliamhma a pumi palik cu Kalaymyo ah thopbul ding in an kalpi, tiah kan theih.\nHakha Vuanci Quarters in i Kah Thawng a Thang. Hakha khua, Hniarlawn lam lei ah a ummi vuanci quarters hrawnghrang in tu zaan sml. 6:45 hrawng ah meithal puah thawng voi tam nawn a tang i ralkap pawl anmah le anmah an i kap, tiah upa pakhat nih a chim. Meithal puah thawng a than hnu in Ambulance pakhat zong cuka lei ah cun khulrang in a kal i sml. 7:40 hrawng ah cu Ambulance cu a rak kir tthan.\nHliamhma a pumi le a thimi kong ah The Chin Journal nih mithmuh in kan fehter kho rih lo. Credit; The Chin Journal, April 23, Hakha.\n← Very Good News: Pu Tum Hrang le Pia Biak Thluai (Khuabung ) khua Family nih Kan Ralkap caah $10,000 (Thonghra).\nMalaysia nih Myanmar Kong ah Thil Phun 3 a Hal →